text:
κύκλο που περιγράφεται στην παράγραφο 2.2.2 του παραρτήματος 4.
 Ο προβολέας θεωρείται αποδεκτός εάν η τιμή Δr δεν υπερβαίνει 1,5 mrad.
 Εάν η τιμή αυτή είναι μεγαλύτερη από 1,5 mrad αλλά όχι από 2,0 mrad, διενεργείται δοκιμή σε δεύτερο προβολέα· ο μέσος όρος των απολύτων τιμών που μετρήθηκαν στα δύο δείγματα δεν επιτρέπεται να υπερβαίνει 1,5 mrad.
 1.4. Οι χρωματικές συντεταγμένες πρέπει να πληρούνται όταν ο προβολέας είναι εφοδιασμένος με λαμπτήρα πυράκτωσης ρυθμισμένο σε πρότυπη χρωματική θερμοκρασία Α.
 Οι φωτομετρικές επιδόσεις προβολέα που εκπέμπει φως χρώματος κίτρινου επιλεκτικού πρέπει να πληρούν τις προβλεπόμενες στον παρόντα κανονισμό τιμές πολλαπλασιαζόμενες επί 0,84.
 2. ΕΛΑΧΙΣΤΕΣ ΑΠΑΙΤΗΣΕΙΣ ΓΙΑ ΤΗΝ ΕΠΑΛΗΘΕΥΣΗ ΤΗΣ ΣΥΜΜΟΡΦΩΣΗΣ ΑΠΟ ΤΟΝ ΚΑΤΑΣΚΕΥΑΣΤΗ
 Για κάθε τύπο προβολέα, ο κάτοχος του σήματος έγκρισης οφείλει να πραγματοποιεί τουλάχιστον τις ακόλουθες δοκιμές, με την ενδεδειγμένη συχνότητα. Οι δοκιμές αυτές εκτελούνται σύμφωνα με τις διατάξεις του παρόντος κανονισμού.
 Εάν σε οποιοδήποτε δείγμα διαπιστωθεί μη συμμόρφωση ως προς το θεωρούμενο είδος δοκιμής, χρειάζεται περαιτέρω δειγματοληψία και εκτέλεση δοκιμής. Ο κατασκευαστής λαμβάνει μέτρα για να εξασφαλίσει τη συμμόρφωση της αντίστοιχης παραγωγής.
 2.1. Φύση των δοκιμών
 Οι δοκιμές συμμόρφωσης καλύπτουν τα φωτομετρικά χαρακτηριστικά και την εξακρίβωση της μετατόπισης της κατακόρυφης θέσης του μεταίχμιου φωτεινής-σκοτεινής περιοχής υπό την επίδραση της θερμότητας.
 2.2. Μέθοδοι που χρησιμοποιούνται στις δοκιμές
 2.2.1. Γενικώς, οι δοκιμές διεξάγονται σύμφωνα με τις μεθόδους που καθορίζονται στον παρόντα κανονισμό.
 2.2.2. Για οποιαδήποτε δοκιμή συμμόρφωσης που εκτελείται από τον κατασκευαστή, επιτρέπεται να χρησιμοποιούνται ισοδύναμες μέθοδοι που έχουν γίνει αποδεκτές από την αρμόδια για τις δοκιμές έγκρισης αρχή. Εναπόκειται στον κατασκευαστή να αποδείξει ότι οι χρησιμοποιούμενες μέθοδοι είναι ισοδύναμες προς τις οριζόμενες στον παρόντα κανονισμό.
 2.2.3. Η εφαρμογή των παραγράφων 2.2.1 και 2.2.2 προϋποθέτει τακτική βαθμονόμηση του εξοπλισμού εκτέλεσης των δοκιμών και συσχέτιση με τις διενεργούμενες από την αρμόδια αρχή μετρήσεις.
 2.2.4. Ως μέθοδοι αναφοράς χρησιμοποιούνται πάντοτε οι οριζόμενες στον παρόντα κανονισμό, ιδιαίτερα όσον αφορά τους διοικητικούς ελέγχους και τις δειγματοληψίες.
 2.3. Φύση της δειγματοληψίας
 Τα δείγματα των προβολέων λαμβάνονται τυχαίως από ομοιογενή παρτίδα. Ως ομοιογενής παρτίδα νοείται σύνολο προβολέων του ιδίου τύπου, καθοριζόμενο σύμφωνα με τις μεθόδους παραγωγής του κατασκευαστή.
 Η αξιολόγηση καλύπτει κατά κανόνα τη μαζική παραγωγή συγκεκριμένου εργοστασίου. Επιτρέπεται όμως η ομαδοποίηση των εκθέσεων δοκιμών που αφορούν τον ίδιο τύπο που κατασκευάζεται από διαφορετικά εργοστάσια, εφόσον λειτουργούν με το ίδιο σύστημα ποιότητας και διαχείρισης ποιότητας.
 2.4. Μετρούμενα και καταγραφόμενα φωτομετρικά χαρακτηριστικά
 Στο δείγμα προβολέα διενεργούνται οι φωτομετρικές μετρήσεις σε σημεία που προβλέπονται από τον παρόντα κανονισμό. Για τη δέσμη πορείας η καταγραφή των τιμών περιορίζεται στα σημεία Emax, HV (3), HL, HR (4) και για τη δέσμη διασταύρωσης η καταγραφή των τιμών περιορίζεται στα σημεία B 50 L (ή R), HV, 50 V, 75 R (ή L) και 25 L (ή R) (βλ. σχήμα στο παράρτημα 3).
 2.5. Κριτήρια αποδοχής
 Ο κατασκευαστής είναι υπεύθυνος για τη διενέργεια στατιστικής ανάλυσης των αποτελεσμάτων των δοκιμών και για τον καθορισμό, σε συμφωνία με την αρμόδια αρχή, των κριτηρίων αποδοχής των προϊόντων του, προκειμένου να πληρούνται οι προδιαγραφές για την επαλήθευση της συμμόρφωσης των προϊόντων που ορίζονται στην παράγραφο 12.1 του


text:
παρόντος κανονισμού
 Τα κριτήρια αποδοχής οφείλουν να είναι τέτοια ώστε με βαθμό εμπιστοσύνης 95 % να φθάνει στο 0,95 η ελάχιστη πιθανότητα επιτυχίας σε δειγματοληπτικό έλεγχο σύμφωνα με το παράρτημα 7 (πρώτη δειγματοληψία).
 (1) Εντός παρενθέσεως τα γράμματα που αντιστοιχούν σε προβολείς προοριζόμενους για κυκλοφορία αριστερά.
 (2) Βλ. Την αντίστοιχη υποσημείωση στο κείμενο του κανονισμού.
 (3) Όταν η δέσμη πορείας είναι αμοιβαία ενσωματωμένη με τη δέσμη διασταύρωσης, το σημείο HV είναι το ίδιο σημείο μέτρησης για τη δέσμη πορείας και τη δέσμη διασταύρωσης.
 (4) HL και HR: σημεία επί της ευθείας hh, αντιστοίχως, αριστερά και δεξιά του σημείου HV σε απόσταση 1,125 m.
 ΠΑΡΑΡΤΗΜΑ 6
 Απαιτήσεις για προβολείς με ενσωματωμένους φακούς από πλαστικό υλικό — Δοκιμή φακών ή δειγμάτων υλικού ή πλήρων προβολέων
 1. ΓΕΝΙΚΕΣ ΠΡΟΔΙΑΓΡΑΦΕΣ
 1.1. Τα δείγματα που παρέχονται σύμφωνα με την παράγραφο 2.2.4 του παρόντος κανονισμού να πληρούν τις προδιαγραφές των κατωτέρω παραγράφων 2.1 μέχρι 2.5.
 1.2. Τα δύο δείγματα πλήρων προβολέων που παρέχονται σύμφωνα με την παράγραφο 2.2.3 του παρόντος κανονισμού και περιλαμβάνουν φακούς από πλαστικό υλικό πρέπει, όσον αφορά το υλικό των φακών, να πληρούν τις προδιαγραφές της κατωτέρω παραγράφου 2.6.
 1.3. Τα δείγματα φακών από πλαστικό υλικό ή τα δείγματα υλικού φακών υποβάλλονται, μαζί με τον ανακλαστήρα στον οποίο προορίζονται να τοποθετηθούν (κατά περίπτωση), σε δοκιμές έγκρισης κατά τη χρονολογική σειρά που ορίζεται στον πίνακα Α του προσαρτήματος 1 του παρόντος παραρτήματος.
 1.4. Εάν όμως ο κατασκευαστής του προβολέα μπορεί να αποδείξει ότι το προϊόν έχει ήδη υποβληθεί με επιτυχία στις δοκιμές που ορίζονται στις κατωτέρω παραγράφους 2.1 μέχρι 2.5, ή σε ισοδύναμες δοκιμές που ορίζονται σε άλλο κανονισμό, δεν είναι ανάγκη να επαναληφθούν οι εν λόγω δοκιμές· υποχρεωτική είναι μόνον η διενέργεια των δοκιμών που ορίζονται στον πίνακα B του προσαρτήματος 1.
 2. ΔΟΚΙΜΕΣ
 2.1. Αντοχή στις μεταβολές της θερμοκρασίας
 2.1.1. Δοκιμές
 Τρία καινούργια δείγματα (φακοί) υποβάλλονται σε πέντε κύκλους μεταβολών θερμοκρασίας και σχετικής υγρασίας (RH) σύμφωνα με το ακόλουθο πρόγραμμα:
 3 ώρες σε 40 °C ± 2 °C και σχετική υγρασία 85 – 95 τοις εκατό RH.
 1 ώρα σε 23 °C ± 5 °C και σχετική υγρασία 60 – 75 τοις εκατό RH.
 15 ώρες σε –30 °C ± 2 °C·
 1 ώρα σε 23 °C ± 5 °C και σχετική υγρασία 60 – 75 τοις εκατό RH· 3 ώρες σε 80 °C ± 2 °C·
 1 ώρα σε 23 °C ± 5 °C και σχετική υγρασία 60 – 75 τοις εκατό RH.
 Πριν από αυτή τη δοκιμή, τα δείγματα πρέπει να έχουν παραμείνει επί 4 τουλάχιστον ώρες σε θερμοκρασία 23 °C ± 5 °C και σχετική υγρασία 60 – 75 τοις εκατό RH.
 Σημείωση: Στα χρονικά διαστήματα της μιας ώρας σε θερμοκρασία 23 °C ± 5 °C και σχετική υγρασία 60 – 75 % περιλαμβάνονται τα διαστήματα μετάβασης από τη μία θερμοκρασία στην άλλη που απαιτούνται για να μη σημειωθεί θερμικό σοκ.
 2.1.2. Φωτομετρικές μετρήσεις
 2.1.2.1. Μέθοδος
 Οι φωτομετρικές μετρήσεις επί των δειγμάτων διεξάγονται πριν και μετά τη δοκιμή.
 Οι μετρήσεις διεξάγονται με πρότυπο λαμπτήρα στα εξής σημεία:
 B 50

type: contracts

jurisdiction: EU


text:
L και 50 R για τη δέσμη διασταύρωσης προβολέα διασταύρωσης ή προβολέα διασταύρωσης/πορείας (B 50 R και 50 L στην περίπτωση προβολέων που προορίζονται για κυκλοφορία αριστερά)·
 Emax οδού για τη δέσμη πορείας προβολέα πορείας ή προβολέα διασταύρωσης/πορείας.
 2.1.2.2. Αποτελέσματα
 Η διαφορά των φωτομετρικών τιμών, συμπεριλαμβανομένων των ανοχών της φωτομετρικής διαδικασίας, που μετρούνται σε κάθε δείγμα πριν και μετά τη δοκιμή, να μην υπερβαίνει 10 τοις εκατό.
 2.2. Αντοχή σε ατμοσφαιρικούς και χημικούς παράγοντες
 2.2.1. Αντοχή σε ατμοσφαιρικούς παράγοντες
 Τρία νέα δείγματα (φακοί ή δείγματα υλικού) υποβάλλονται σε ακτινοβολία από πηγή με ενεργειακή φασματική κατανομή ανάλογη προς μέλανος σώματος θερμοκρασίας μεταξύ 5 500 και 6 000 K. Μεταξύ πηγής φωτισμού και δειγμάτων παρεμβάλλονται κατάλληλα φίλτρα ώστε να μειώνονται στο ελάχιστο δυνατό οι ακτινοβολίες μήκους κύματος κάτω των 295 nm και άνω των 2 500 nm. Τα δείγματα εκτίθενται σε φωτισμό 1 200 W/m2 ± 200 W/m2 επί τόσο χρόνο ώστε να δεχθούν φωτεινή ενέργεια 4 500 MJ/m2 ± 200 MJ/m2. Εντός του χώρου δοκιμής η θερμοκρασία η οποία μετράται στη μαύρη οθόνη που τοποθετείται στην ίδια στάθμη με τα δείγματα πρέπει να ανέρχεται σε 50 °C ± 5 °C. Για να εξασφαλίζεται ομοιόμορφη έκθεση, τα δείγματα πρέπει να περιστρέφονται γύρω από την πηγή της ακτινοβολίας με ταχύτητα 1 μέχρι 5 ΣΑΛ.
 Τα δείγματα ψεκάζονται με απεσταγμένο νερό θερμοκρασίας 23 °C ± 5 °C και αγωγιμότητας κάτω του 1 mS/m σύμφωνα με τον ακόλουθο κύκλο:
 ψεκασμός:
 επί 5 λεπτά·
 στέγνωμα:
 επί 25 λεπτά.
 2.2.2. Αντοχή σε χημικούς παράγοντες
 Μετά τη δοκιμή που περιγράφεται στην ανωτέρω παράγραφο 2.2.1 και τη μέτρηση που περιγράφεται στην κατωτέρω παράγραφο 2.2.3.1, η εξωτερική όψη των τριών δοκιμαζόμενων δειγμάτων υφίσταται την επεξεργασία που περιγράφεται στην παράγραφο 2.2.2.2 με το μείγμα που ορίζεται στην κατωτέρω παράγραφο 2.2.2.1.
 2.2.2.1. Μείγμα για τη δοκιμή
 Το μείγμα για τη δοκιμή αποτελείται από 61,5 τοις εκατό n-επτάνιο, 12,5 τοις εκατό τολουένιο, 7,5 τοις εκατό τετραχλωραιθύλιο, 12,5 τοις εκατό τριχλωραιθυλένιο και 6 τοις εκατό ξυλόλιο (ποσοστιαίες αναλογίες κατ' όγκο).
 2.2.2.2. Επάλειψη του μείγματος για τη δοκιμή
 Βαμβακερό πανί (κατά την έννοια του ISO 105) εμποτίζεται μέχρι κορεσμού με το οριζόμενο στην προηγούμενη παράγραφο μείγμα, και εντός 10 δευτερολέπτων πιέζεται επί 10 λεπτά στην εξωτερική όψη του δείγματος με πίεση 50 Ν/cm2, που αντιστοιχεί σε δύναμη 100 N ασκούμενη επί επιφάνειας δοκιμής διαστάσεων 14 × 14 mm.
 Κατά τη διάρκεια των δέκα αυτών λεπτών, το πανί εμποτίζεται ξανά με το μείγμα, ώστε η σύνθεση του επαλειφόμενου υγρού να είναι διαρκώς η ίδια με την ανωτέρω προδιαγραφόμενη.
 Κατά τη διάρκεια της επάλειψης, επιτρέπεται να αντισταθμίζεται η ασκούμενη επί του δείγματος πίεση, ώστε να μη δημιουργούνται ρωγμές.
 2.2.2.3. Καθαρισμός
 Αφού τελειώσει η επάλειψη του μείγματος, τα δείγματα αφήνονται να στεγνώσουν στον αέρα και στη συνέχεια ξεπλένονται με το διάλυμα που περιγράφεται στην παράγραφο 2.3. Ακολούθως, τα δείγματα ξεπλένονται προσεκτικά με απεσταγμένο νερό με προσμίξεις το πολύ 0,2 τοις εκατό και θερμοκρασίας 23 °C ± 5 °C και σκουπίζονται με μαλακό πανί.
 2.2.3. Αποτελέσματα
 2.2.3.1. Μετά τη δοκιμή αντοχής σε ατμοσφαιρικούς παράγοντες, η εξωτερική όψη των δειγμάτων


text:
πρέπει να μην εμφανίζει ρωγμές, χαραγές, αποτριβές και παραμορφώσεις, η δε μέση μεταβολή της μετάδοσης
 Δt = (T2 – T3) / T2, μετρούμενη στα τρία δείγματα με τη μέθοδο που περιγράφεται στο προσάρτημα 2 του παρόντος παραρτήματος, να μην υπερβαίνει την τιμή 0,020
 (Δtm ≤ 0,020)
 2.2.3.2. Μετά τη δοκιμή αντοχής σε χημικούς παράγοντες, τα δείγματα πρέπει να μην εμφανίζουν κανένα ίχνος χημικού χρωματισμού ικανού να προκαλέσει μεταβολή της διάχυσης της φωτεινής ροής, η δε μέση μεταβολή Δd = (T5 – T4)/T2, μετρούμενη στα τρία δείγματα με τη μέθοδο που περιγράφεται στο προσάρτημα 2 του παρόντος παραρτήματος, να μην υπερβαίνει την τιμή 0,020.
 (Δdm ≤ 0,020)
 2.3. Αντοχή σε απορρυπαντικά και υδρογονάνθρακες
 2.3.1. Αντοχή σε απορρυπαντικά
 Η εξωτερική όψη τριών δειγμάτων (φακών ή δειγμάτων υλικού) θερμαίνεται στους 50 °C ± 5 °C και ακολούθως βυθίζεται επί 5 λεπτά σε μείγμα διατηρούμενο σε θερμοκρασία 23 °C ± 5 °C και αποτελούμενο από 99 μέρη απεσταγμένο νερό με προσμίξεις το πολύ 0,02 τοις εκατό και ένα μέρος σουλφονικό αλκυλαρύλιο.
 Στο τέλος της δοκιμής, τα δείγματα στεγνώνονται σε 50 °C ± 5 °C και η επιφάνεια τους καθαρίζεται με υγρό πανί.
 2.3.2. Αντοχή σε υδρογονάνθρακες
 Η εξωτερική όψη των τριών δειγμάτων τρίβεται ακολούθως ελαφρά επί ένα λεπτό με βαμβακερό πανί εμποτισμένο σε μείγμα 70 τοις εκατό n-επτανίου και 30 τοις εκατό τολουενίου (κατ’ όγκο), και στη συνέχεια αφήνεται να στεγνώσει στον αέρα.
 2.3.3. Αποτελέσματα
 Μετά τη διαδοχική διενέργεια των δύο αυτών δοκιμών, η μέση μεταβολή της μετάδοσης Δt = (T2 – T3)/T2, μετρούμενη στα τρία δείγματα με τη μέθοδο που περιγράφεται στο προσάρτημα 2 του παρόντος παραρτήματος, να μην υπερβαίνει την τιμή 0,010
 (Δtm ≤ 0,010)
 2.4. Αντοχή σε μηχανική φθορά
 2.4.1. Μέθοδος της μηχανικής φθοράς
 Η εξωτερική όψη των τριών νέων δειγμάτων (φακών) υποβάλλεται στη δοκιμή ομοιόμορφης μηχανικής φθοράς με τη μέθοδο που περιγράφεται στο προσάρτημα 3 του παρόντος παραρτήματος.
 2.4.2. Αποτελέσματα
 Μετά τη δοκιμή αυτή, οι μεταβολές:
 της μετάδοσης: Δt = (T2 – T3)/T2
 και της διάχυσης: Δd = (T5 – T4)/T2
 μετρούνται με τη μέθοδο που περιγράφεται στο προσάρτημα 2 στην επιφάνεια που καθορίζεται στην ανωτέρω παράγραφο 2.2.4.1.1. Η μέση τιμή των τριών δειγμάτων πρέπει να είναι τέτοια ώστε: Δtm ≤ 0,010· Δdm ≤ 0,050).
 2.5. Δοκιμή πρόσφυσης των τυχόν επιστρώσεων
 2.5.1. Προετοιμασία του δείγματος
 Χαράζεται με ξυράφι ή βελόνα επιφάνεια 20 mm × 20 mm της επίστρωσης του φακού ώστε να σχηματιστεί κάνναβος τετραγωνιδίων διαστάσεων 2 mm × 2 mm περίπου.
 2.5.2. Περιγραφή της δοκιμής
 Χρησιμοποιείται κολλητική ταινία με πρόσφυση τουλάχιστον 2 N/cm πλάτους ± 20 τοις εκατό μετρούμενη υπό τις τυποποιημένες συνθήκες που ορίζονται στο προσάρτημα 4 του παρόντος παραρτήματος. Η ταινία αυτή, που πρέπει να έχει πλάτος τουλάχιστον 25 mm, πιέζεται επί 5 τουλάχιστον λεπτά πάνω στην επιφάνεια που έχει προετοιμαστεί όπως ορίζεται στην παράγραφο 2.5.1.
 Ακολούθως, η άκρη της κολλητικής ταινίας φορτίζεται κατά τρόπον ώστε η δύναμη πρόσφυσης προς τη θεωρούμενη επιφάνεια να εξισορροπείται από δύναμη κάθετη προς αυτήν την επιφάνεια. Στη φάση αυτή η ταινία αποκολλάται με σταθερή ταχύτητα 1,5 ± 0,2 m/s.
 2.5.3. Αποτελέσματα


text:
Δεν πρέπει να διαπιστώνεται καμία αισθητή φθορά στον κάνναβο. Επιτρέπεται η εμφάνιση φθορών στα σημεία τομής των τετραγωνιδίων ή στις άκρες των χαραγών, εφόσον η φθαρμένη επιφάνεια δεν υπερβαίνει το 15 τοις εκατό του καννάβου.
 2.6. Δοκιμές σε πλήρη προβολέα με ενσωματωμένο φακό από πλαστικό υλικό
 2.6.1. Αντοχή της επιφάνειας του φακού στις μηχανικές φθορές
 2.6.1.1. Δοκιμές
 Ο φακός του δείγματος προβολέα αριθ. Ι υποβάλλεται στη δοκιμή που περιγράφεται στην ανωτέρω παράγραφο 2.4.1.
 2.6.1.2. Αποτελέσματα
 Μετά τη δοκιμή, τα αποτελέσματα των φωτομετρικών μετρήσεων που διενεργούνται στον προβολέα σύμφωνα με τον παρόντα κανονισμό δεν πρέπει να υπερβαίνουν κατά περισσότερο από 30 τοις εκατό τις ανώτατες τιμές που προδιαγράφονται για τα σημεία B 50 L και HV, ούτε να υπολείπονται κατά περισσότερο από 10 τοις εκατό των ελάχιστων τιμών που προδιαγράφονται για το σημείο 75 R (προκειμένου για προβολείς προοριζόμενους για κυκλοφορία αριστερά, λαμβάνονται αντιστοίχως υπόψη τα σημεία B 50 R, HV και 75 L).
 2.6.2. Δοκιμή πρόσφυσης των τυχόν επιστρώσεων
 Ο φακός του δεύτερου δείγματος φανού υποβάλλεται στη δοκιμή που περιγράφεται στην ανωτέρω παράγραφο 2.5.
 3. ΕΠΑΛΗΘΕΥΣΗ ΤΗΣ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 Όσον αφορά τα υλικά που χρησιμοποιούνται για την κατασκευή των φακών, οι προβολείς μιας σειράς παραγωγής αναγνωρίζονται ως συμμορφούμενοι με τον παρόντα κανονισμό, εάν:
 3.1.1. Μετά τη δοκιμή αντοχής σε χημικούς παράγοντες και τη δοκιμή αντοχής σε απορρυπαντικά και υδρογονάνθρακες, η εξωτερική όψη των δειγμάτων δεν εμφανίζει ρωγμές, αποτριβές και παραμορφώσεις ορατές δια γυμνού οφθαλμού (βλ. παραγράφους 2.2.2, 2.3.1 και 2.3.2).
 3.1.2. Μετά τη δοκιμή που περιγράφεται στην παράγραφο 2.6.1.1, οι φωτομετρικές τιμές στα σημεία μέτρησης που αναφέρονται στην παράγραφο 2.6.1.2 ευρίσκονται εντός των ορίων που καθορίζονται για τη συμμόρφωση της παραγωγής στον παρόντα κανονισμό.
 3.2. Εάν τα αποτελέσματα των δοκιμών δεν ικανοποιούν τις απαιτήσεις, οι δοκιμές επαναλαμβάνονται επί άλλου τυχαία επιλεγόμενου δείγματος προβολέων.
 ΠΡΟΣΑΡΤΗΜΑ 1
 ΧΡΟΝΟΛΟΓΙΚΗ ΣΕΙΡΑ ΤΩΝ ΔΟΚΙΜΩΝ ΕΓΚΡΙΣΗΣ
 A. Δοκιμές σε πλαστικά υλικά (φακοί ή δείγματα υλικού που υποβάλλονται σύμφωνα με την παράγραφο 2.2.4 του παρόντος κανονισμού).
 Δείγματα Δοκιμές
 Φακών ή δειγμάτων υλικού
 Φακών
 1
 2
 3
 4
 5
 6
 7
 8
 9
 10
 11
 12
 13
 1.1.
 Περιορισμένης έκτασης φωτομετρία
 (παρ. 2.1.2)
 x
 x
 x
 1.1.1.
 Μεταβολή θερμοκρασίας
 (παρ. 2.1.1)
 x
 x
 x
 1.1.2.
 Περιορισμένης έκτασης φωτομετρία
 (παρ. 2.1.2)
 x
 x
 x
 1.2.1.
 Μέτρηση μετάδοσης
 x
 x
 x
 x
 x
 x
 x
 x
 x
 1.2.2.
 Μέτρηση διάχυσης
 x
 x
 x
 x
 x
 x
 1.3.
 Ατμοσφαιρικοί παράγοντες
 (παρ. 2.2.1)
 x
 x
 x
 1.3.1.
 Μέτρηση μετάδοσης
 x
 x
 x
 1.4.
 Χημικοί παράγοντες
 (παρ. 2.2.2)
 x
 x
 x
 1.4.1.
 Μέτρηση διάχυσης
 x
 x
 x
 1.5.
 Απορρυπαντικά
 (παρ. 2.3.1)
 x
 x
 x
 1.6.
 Υδρογονάνθρακες
 (παρ. 2.3.2)
 x
 x
 x
 1.6.1.
 Μέτρηση μετάδοσης
 x
 x
 x
 1.7.
 Φθορά
 (παρ. 2.4.1)
 x
 x
 x
 1.7.1.
 Μέτρηση μετάδοσης
 x
 x
 x
 1.7.2.
 Μέτρηση διάχυσης
 x
 x
 x
 1.8.
 Πρόσφυση
 (παρ. 2.5)
 x
 B. Δοκιμές σε πλήρεις προβολείς (που υποβάλλονται σύμφωνα με την παράγραφο 2.2.3. του παρόντος κανονισμού).
 Δοκιμές
 Αριθ. δείγματος.
 1
 2
 2.1.
 Φθορά (παρ. 2.6.1.1)
 x
 2.2.
 Φωτομετρία (παρ. 2.6.1.2)
 x
 2.3.
 Πρόσφυση (παρ. 2.6.2)
 x
 ΠΡΟΣΑΡΤΗΜΑ 2
 Μέθοδος μέτρησης της διάχυσης


text:
και μετάδοσης του φωτός
 1. ΕΞΟΠΛΙΣΜΟΣ
 (βλ. σχήμα)
 Η φωτεινή δέσμη διοπτήρα Κ με ημιαπόκλιση b/2 = 17,4 x 10–4 rd περιορίζεται από διάφραγμα DT ανοίγματος 6 mm απέναντι στο οποίο τοποθετείται το στήριγμα του δείγματος.
 Συγκλίνων αχρωματικός φακός L2, διορθωμένος για τη σφαιρική εκτροπή, συνδέει το διάφραγμα DT με το δέκτη R· η διάμετρος του φακού L2 είναι τόση ώστε να μην εμποδίζει το φως που διαχέεται από το δείγμα σε κώνο ημιγωνίας κορυφής b/2 = 14°.
 Σε ένα εστιακό επίπεδο ειδώλου του φακού L2 τοποθετείται δακτυλιοειδές διάφραγμα DD με γωνίες a0/2 = 1° και αmax/2 = 12°.
 Το κεντρικό αδιαφανές μέρος του διαφράγματος είναι απαραίτητο για να αποκλείει το φως που φθάνει απευθείας από τη φωτεινή πηγή. Πρέπει να είναι δυνατόν να αφαιρεθεί το κεντρικό μέρος του διαφράγματος από τη φωτεινή δέσμη κατά τρόπο ώστε να επανέρχεται ακριβώς στην αρχική θέση.
 Η απόσταση L2 DT και η εστιακή απόσταση F2
 (1) του φακού L2 επιλέγονται κατά τρόπο ώστε το είδωλο του DT να καλύπτει τελείως τον δέκτη R.
 Όταν η αρχική προσπίπτουσα φωτεινή ροή αναφέρεται σε 1 000 μονάδες, η απόλυτη ακρίβεια κάθε καταγραφής μεγέθους πρέπει να είναι καλύτερη από 1 μονάδα.
 2. ΜΕΤΡΗΣΕΙΣ
 Καταγράφονται τα εξής μεγέθη:
 Καταγραφόμενη τιμή
 Με δείγμα
 Με το κεντρικό τμήμα του DD
 Μέγεθος
 T1
 όχι
 όχι
 Αρχικώς καταγραφόμενη προσπίπτουσα φωτεινή ροή
 T2
 ναι (πριν από τη δοκιμή)
 όχι
 Μεταδιδόμενη φωτεινή ροή από το νέο υλικό σε πεδίο 24 °C
 T3
 ναι (μετά τη δοκιμή)
 όχι
 Μεταδιδόμενη φωτεινή ροή από το υπό δοκιμή υλικό σε πεδίο 24 °C
 T4
 ναι (πριν από τη δοκιμή)
 ναι
 Διαχεόμενη φωτεινή ροή από το νέο υλικό
 T5
 ναι (μετά τη δοκιμή)
 ναι
 Διαχεόμενη φωτεινή ροή από το υπό δοκιμή υλικό
 (1) Για τον φακό L2 συνιστάται εστιακή απόσταση περίπου 80 mm.
 ΠΡΟΣΑΡΤΗΜΑ 3
 ΜΕΘΟΔΟΣ ΔΟΚΙΜΗΣ ΜΕ ΑΜΜΟΒΟΛΗ
 1. Εξοπλισμός δοκιμής
 1.1. Εκτοξευτής άμμου
 Ο χρησιμοποιούμενος εκτοξευτής άμμου πρέπει να φέρει ακροφύσιο διαμέτρου 1,3 mm, που να επιτρέπει παροχή 0,24 l/min ± 0,02 l/min υπό πίεση λειτουργίας 6,0 bar + 0,5 bar.
 Υπ’ αυτές τις συνθήκες λειτουργίας η αμμοβολή πρέπει να έχει διάμετρο 170 mm ± 50 mm στην υποβαλλόμενη σε δοκιμή φθοράς επιφάνεια, σε απόσταση 380 mm ± 10 mm από το ακροφύσιο.
 1.2. Μείγμα για τη δοκιμή
 Το μείγμα για τη δοκιμή αποτελείται από:
 Πυριτική άμμο σκληρομετρικού βαθμού 7 της κλίμακας Mohr, με μέγεθος κόκκων μεταξύ 0 και 0,2 mm και σχεδόν κανονική κοκκομετρική κατανομή, και με γωνιακό συντελεστή 1,8 μέχρι 2.
 Νερό βαθμού σκληρότητας 205 g/m3 κατ’ ανώτατο όριο για μείγμα 25 g άμμου ανά λίτρο νερού.
 2. Δοκιμή
 Η εξωτερική επιφάνεια των φακών του λαμπτήρα υποβάλλεται μία ή περισσότερες φορές στην αμμοβολή κατά τα οριζόμενα στην προηγούμενη παράγραφο. Η αμμοβολή πρέπει να εκτοξεύεται σχεδόν κάθετα προς την υπό δοκιμή επιφάνεια.
 Η φθορά ελέγχεται με τη βοήθεια ενός ή περισσότερων δειγμάτων γυαλιού που τοποθετούνται ως δείγματα αναφοράς κοντά στους δοκιμαζόμενους φακούς. Το μείγμα εκτοξεύεται μέχρις ότου η μεταβολή της διάχυσης του φωτός στο δείγμα ή τα δείγματα, μετρούμενη με τη μέθοδο που περιγράφεται στο προσάρτημα


text:
2, φθάσει την τιμή:
 Επιτρέπεται να χρησιμοποιηθούν περισσότερα του ενός δείγματα αναφοράς για να ελεγχθεί ότι όλη η υπό δοκιμή επιφάνεια έχει φθαρεί ομοιόμορφα.
 ΠΡΟΣΑΡΤΗΜΑ 4
 ΔΟΚΙΜΗΣ ΠΡΟΣΦΥΣΗΣ ΜΕ ΚΟΛΛΗΤΙΚΗ ΤΑΙΝΙΑ
 1. ΣΚΟΠΟΣ
 Προσδιορισμός, υπό τυποποιημένες συνθήκες, της γραμμικής δύναμης πρόσφυσης κολλητικής ταινίας σε γυάλινη πλάκα.
 2. ΑΡΧΗ ΤΗΣ ΜΕΘΟΔΟΥ
 Μέτρηση της δύναμης που χρειάζεται για την αποκόλληση κολλητικής ταινίας από γυάλινη πλάκα υπό γωνία 90°.
 3. ΠΡΟΔΙΑΓΕΓΡΑΜΜΕΝΕΣ ΑΤΜΟΣΦΑΙΡΙΚΕΣ ΣΥΝΘΗΚΕΣ
 Η θερμοκρασία του περιβάλλοντος πρέπει να είναι 23 °C ± 5 °C, η δε σχετική υγρασία 65 ± 15 τοις εκατό (RH).
 4. ΤΑΙΝΙΕΣ ΔΟΚΙΜΗΣ
 Πριν από τη δοκιμή, ο κύλινδρος-δείγμα της κολλητικής ταινίας διατηρείται επί 24 ώρες στις προδιαγραφόμενες ατμοσφαιρικές συνθήκες (βλ. ανωτέρω παράγραφο 3).
 Πέντε κομμάτια κολλητικής ταινίας, μήκους 400 mm το καθένα, λαμβάνονται από κάθε κύλινδρο αφού απορριφθούν οι τρεις πρώτες στοιβάδες. Τα δοκίμια αυτά λαμβάνονται από κάθε κύλινδρο αφού απορριφθούν οι τρεις πρώτες στοιβάδες.
 5. ΔΙΕΞΑΓΩΓΗ ΤΗΣ ΔΟΚΙΜΗΣ
 Η δοκιμή εκτελείται υπό τις συνθήκες περιβάλλοντος που προδιαγράφονται στην παράγραφο 3.
 Τα πέντε κομμάτια της ταινίας λαμβάνονται καθώς η ταινία ξετυλίγεται με ταχύτητα 300 m/s περίπου, ακολούθως δε επικολλώνται εντός των επόμενων 15 δευτερολέπτων με τον εξής τρόπο:
 Επικολλάται η ταινία στη γυάλινη πλάκα τρίβοντας ελαφρά κατά μήκος με το δάχτυλο, χωρίς υπερβολική πίεση, κατά τρόπο ώστε να μη δημιουργούνται φυσαλίδες αέρα μεταξύ ταινίας και πλάκας.
 Η πλάκα με την ταινία διατηρείται επί 10 λεπτά στις προδιαγραφόμενες ατμοσφαιρικές συνθήκες.
 Αποκολλώνται 25 περίπου χιλιοστόμετρα δοκιμίου από την πλάκα κατά επίπεδο κάθετο προς τον άξονα του κολλημένου δοκιμίου. Κρατώντας σταθερή την πλάκα, διπλώνεται το ελεύθερο άκρο της ταινίας κατά 90°, ασκώντας δύναμη κατά τρόπο ώστε η διαχωριστική γραμμή ταινίας-πλάκας να είναι κάθετη και προς τη δύναμη και προς την πλάκα.
 Αποκολλάται η ταινία με ταχύτητα 300 mm/s ± 30 mm/s και καταγράφεται η απαιτούμενη δύναμη.
 6. ΑΠΟΤΕΛΕΣΜΑΤΑ
 Οι πέντε λαμβανόμενες τιμές κατατάσσονται κατά σειρά μεγέθους και η μέση τιμή, εκφρασμένη σε Newton ανά εκατοστόμετρο πλάτους της ταινίας, λαμβάνεται ως το εξαγόμενο της μέτρησης.
 ΠΑΡΑΡΤΗΜΑ 7
 ΕΛΑΧΙΣΤΕΣ ΑΠΑΙΤΗΣΕΙΣ ΓΙΑ ΤΙΣ ΔΕΙΓΜΑΤΟΛΗΨΙΕΣ ΑΠΟ ΕΠΙΘΕΩΡΗΤH
 1. ΓΕΝΙΚΑ
 1.1. Οι απαιτήσεις συμμόρφωσης θεωρείται ότι πληρούνται από πλευρά μηχανική και γεωμετρική, σύμφωνα με, τυχόν, απαιτήσεις του παρόντος κανονισμού, εάν οι διαφορές δεν υπερβαίνουν τις αναπόφευκτες κατασκευαστικές αποκλίσεις.
 Όσον αφορά τις φωτομετρικές επιδόσεις, δεν αμφισβητείται η συμμόρφωση των μαζικής παραγωγής προβολέων εάν, κατά τη δοκιμή των φωτομετρικών επιδόσεων τυχαία επιλεγμένου προβολέα εφοδιασμένου με πρότυπο λαμπτήρα πυράκτωσης:
 1.2.1. καμία από τις μετρούμενες τιμές δεν αποκλίνει περισσότερο από 20 τοις εκατό επί τα χείρω από τις τιμές που προδιαγράφονται στον παρόντα κανονισμό. Για τις τιμές στο B 50 L (ή R) και τη ζώνη III, η μέγιστη επιτρεπόμενη επί τα χείρω απόκλιση είναι αντιστοίχως:
 B 50 L (ή R): 0,2 lx ή ίση προς 20 τοις εκατό
 0,3 lx ή ίση προς 30 τοις εκατό
 Ζώνη ΙΙΙ: 0,3 lx ή ίση προς 20 τοις εκατό
 0,45 lx ή ίση προς 30 τοις εκατό
 ή εάν
 1.2.2.1. για τη δέσμη διασταύρωσης, οι τιμές που ορίζει ο παρών κανονισμός τηρούνται στο HV (με ανοχή 0,2 lux) και, με αυτήν


text:
τη στόχευση, σε ένα τουλάχιστον σημείο κάθε περιοχής οριοθετούμενης επί της οθόνης μέτρησης (στα 25 m) από κύκλο ακτίνας 15 cm και κέντρο τα σημεία B 50 L (ή R) (με ανοχή 0,1 lux), 75 R (ή L), 50 V, 25 R, καθώς και σε ολόκληρη την περιοχή της ζώνης IV που ευρίσκεται μέχρι και 22,5 cm άνω της γραμμής 25 R – 25 L·
 1.2.2.2. και για τη δέσμη πορείας, όταν το HV ευρίσκεται εντός της ισόφωτης καμπύλης 0,75 Emax, τηρείται ανοχή +20 τοις εκατό για τις μέγιστες και –20 τοις εκατό για τις ελάχιστες φωτομετρικές τιμές σε οποιοδήποτε σημείο μέτρησης που ορίζεται στην παράγραφο 6.3.2 του παρόντος κανονισμού. Δεν λαμβάνεται υπόψη η στάθμη αναφοράς.
 1.2.3. Εάν τα αποτελέσματα των ανωτέρω δοκιμών δεν πληρούν τις απαιτήσεις, επιτρέπεται να τροποποιηθεί η ευθυγράμμιση του προβολέα, χωρίς όμως να μετακινηθεί κατά περισσότερο από 1° προς τα δεξιά ή τα αριστερά.
 1.2.4. Εάν τα αποτελέσματα των ανωτέρω δοκιμών δεν πληρούν τις απαιτήσεις, οι δοκιμές των προβολέων επαναλαμβάνονται με άλλο πρότυπο λαμπτήρα πυράκτωσης.
 1.2.5. Οι εμφανώς ελαττωματικοί προβολείς δεν λαμβάνονται υπόψη.
 1.2.6. Δεν λαμβάνεται υπόψη η στάθμη αναφοράς.
 1.3. Οι χρωματικές συντεταγμένες πρέπει να πληρούνται όταν ο προβολέας είναι εφοδιασμένος με λαμπτήρα πυράκτωσης ρυθμισμένο σε πρότυπη χρωματική θερμοκρασία Α.
 Οι φωτομετρικές επιδόσεις προβολέα που εκπέμπει φως χρώματος κίτρινου επιλεκτικού πρέπει να πληρούν τις προβλεπόμενες στον παρόντα κανονισμό τιμές πολλαπλασιαζόμενες επί 0,84.
 2. ΠΡΩΤΗ ΔΕΙΓΜΑΤΟΛΗΨΙΑ
 Κατά την πρώτη δειγματοληψία επιλέγονται τυχαία τέσσερις προβολείς. Οι δύο πρώτοι αποτελούν το δείγμα Α και οι δύο άλλοι το δείγμα Β.
 2.1. Η συμμόρφωση δεν αμφισβητείται
 Σύμφωνα με τη διαδικασία δειγματοληψίας κατά το διάγραμμα 1 του παρόντος παραρτήματος, δεν αμφισβητείται η συμμόρφωση των μαζικής παραγωγής προβολέων εφόσον η επί τα χείρω απόκλιση των τιμών που μετρούνται στους προβολείς είναι:
 2.1.1.1. 1. δείγμα A
 A1:
 σε έναν προβολέα 0 τοις εκατό
 σε έναν προβολέα όχι άνω του 20 τοις εκατό
 A2:
 σε αμφότερους τους προβολείς άνω του 0 τοις εκατό
 αλλά όχι άνω του 20 τοις εκατό
 βλ. δείγμα Β
 2.1.1.2. δείγμα B
 B1:
 σε αμφότερους τους προβολείς 0 τοις εκατό
 2.1.2. ή εάν πληρούνται οι προϋποθέσεις της παραγράφου 1.2.2 για το δείγμα Α.
 2.2. Η συμμόρφωση αμφισβητείται
 Σύμφωνα με τη διαδικασία δειγματοληψίας κατά το διάγραμμα 1 του παρόντος παραρτήματος, η συμμόρφωση των μαζικής παραγωγής προβολέων αμφισβητείται και ο κατασκευαστής καλείται να φροντίσει ώστε η παραγωγή του να πληροί τις απαιτήσεις (ευθυγράμμισης), εάν οι αποκλίσεις των τιμών που μετρούνται στους προβολείς είναι:
 2.2.1.1. δείγμα A
 A3:
 σε έναν προβολέα όχι άνω του 20 τοις εκατό
 σε έναν προβολέα άνω του 20 τοις εκατό
 αλλά όχι άνω του 30 τοις εκατό
 2.2.1.2. δείγμα B
 B2:
 στην περίπτωση A2
 σε έναν προβολέα άνω του 0 τοις εκατό
 αλλά όχι άνω του 20 τοις εκατό
 σε έναν προβολέα όχι άνω του 20 τοις εκατό
 B3:
 στην περίπτωση A2
 σε έναν προβολέα 0 τοις εκατό
 σε έναν προβολέα άνω του 20 τοις εκατό
 αλλά όχι άνω του 30 τοις εκατό
 2.2.2. ή εάν δεν πληρούνται οι προϋποθέσεις της παραγράφου 1.2.2 για το δείγμα Α.


text:
2.3. Ανάκληση της έγκρισης
 Αμφισβητείται η συμμόρφωση και εφαρμόζεται η παράγραφος 13 εάν, σύμφωνα με τη διαδικασία δειγματοληψίας κατά το διάγραμμα 1 του παρόντος παραρτήματος, οι αποκλίσεις των τιμών που μετρούνται στους προβολείς είναι:
 2.3.1. δείγμα A
 Α4:
 σε έναν προβολέα όχι άνω του 20 τοις εκατό
 σε έναν προβολέα άνω του 30 τοις εκατό
 A5:
 σε αμφότερους τους προβολείς άνω του 20 τοις εκατό
 2.3.2. δείγμα B
 B4:
 στην περίπτωση A2
 σε έναν προβολέα άνω του 0 τοις εκατό
 αλλά όχι άνω του 20 τοις εκατό
 σε έναν προβολέα άνω του 20 τοις εκατό
 B5:
 στην περίπτωση A2
 σε αμφότερους τους προβολείς άνω του 20 τοις εκατό
 B6:
 στην περίπτωση A2
 σε έναν προβολέα 0 τοις εκατό
 σε έναν προβολέα άνω του 30 τοις εκατό
 2.3.3. ή εάν δεν πληρούνται οι προϋποθέσεις της παραγράφου 1.2.2 για τα δείγματα Α και Β.
 3. ΕΠΑΝΑΛΗΨΗ ΔΕΙΓΜΑΤΟΛΗΨΙΑΣ
 Στις περιπτώσεις A3, B2, B3 απαιτείται, εντός διμήνου μετά από την κοινοποίηση, να επαναληφθεί η δειγματοληψία, τρίτο δείγμα Γ από δύο προβολείς και τέταρτο δείγμα Δ από δύο προβολείς, επιλεγμένα από το απόθεμα που έχει κατασκευασθεί μετά την ευθυγράμμιση προς τις απαιτήσεις.
 3.1. Η συμμόρφωση δεν αμφισβητείται
 Σύμφωνα με τη διαδικασία δειγματοληψίας κατά το διάγραμμα 1 του παρόντος παραρτήματος, η συμμόρφωση των μαζικής παραγωγής προβολέων δεν αμφισβητείται εάν οι αποκλίσεις των τιμών που μετρούνται στους προβολείς είναι:
 3.1.1.1. δείγμα Γ
 Γ1:
 σε έναν προβολέα 0 τοις εκατό
 σε έναν προβολέα όχι άνω του 20 τοις εκατό
 Γ2:
 σε αμφότερους τους προβολείς άνω του 0 τοις εκατό
 αλλά όχι άνω του 20 τοις εκατό
 βλ. δείγμα Δ
 3.1.1.2. δείγμα Δ
 Δ1:
 στην περίπτωση Γ2 σε αμφότερους προβολείς 0 τοις εκατό
 3.1.2. ή εάν πληρούνται οι προϋποθέσεις της παραγράφου 1.2.2 για το δείγμα Γ.
 3.2. Η συμμόρφωση αμφισβητείται
 Σύμφωνα με τη διαδικασία δειγματοληψίας κατά το διάγραμμα 1 του παρόντος παραρτήματος, η συμμόρφωση των μαζικής παραγωγής προβολέων αμφισβητείται και ο κατασκευαστής καλείται να φροντίσει ώστε η παραγωγή του να πληροί τις απαιτήσεις (ευθυγράμμισης), εάν οι αποκλίσεις των τιμών που μετρούνται στους προβολείς είναι:
 3.2.1.1. δείγμα Δ
 Δ2:
 στην περίπτωση Γ2
 σε έναν προβολέα άνω του 0 τοις εκατό
 αλλά όχι άνω του 20 τοις εκατό
 σε έναν προβολέα όχι άνω του 20 τοις εκατό
 3.2.1.2. ή εάν δεν πληρούνται οι προϋποθέσεις της παραγράφου 1.2.2 για το δείγμα Γ.
 3.3. Ανάκληση της έγκρισης
 Αμφισβητείται η συμμόρφωση και εφαρμόζεται η παράγραφος 14 εάν, σύμφωνα με τη διαδικασία δειγματοληψίας κατά το διάγραμμα 1 του παρόντος παραρτήματος, οι αποκλίσεις των τιμών που μετρούνται στους προβολείς είναι:
 3.3.1. δείγμα Γ
 Γ3:
 σε έναν προβολέα όχι άνω του 20 τοις εκατό
 σε έναν προβολέα άνω του 20 τοις εκατό
 Γ4:
 σε αμφότερους τους προβολείς άνω του 20 τοις εκατό
 3.3.2. δείγμα Δ
 Δ3:
 στην περίπτωση Γ2
 σε έναν προβολέα 0 ή άνω του 0 τοις εκατό
 σε έναν προβολέα άνω του 20 τοις εκατό
 3.3.3. ή εάν δεν πληρούνται οι προϋποθέσεις της παραγράφου 1.2.2 για τα δείγματα Γ και Δ.
 4. ΜΕΤΑΤΟΠΙΣΗ ΤΗΣ ΚΑΤΑΚΟΡΥΦΗΣ ΘΕΣΗΣ ΤΟΥ ΜΕΤΑΙΧΜΙΟΥ ΦΩΤΕΙΝΗΣ-ΣΚΟΤΕΙΝΗΣ ΠΕΡΙΟΧΗΣ
 Όσον αφορά την εξακρίβωση της


text:
μετατόπισης της κατακόρυφης θέσης του μεταίχμιου φωτεινής-σκοτεινής περιοχής υπό την επίδραση της θερμότητας εφαρμόζεται η ακόλουθη διαδικασία:
 Σε προβολέα του δείγματος Α σύμφωνα με τη διαδικασία δειγματοληψίας κατά το διάγραμμα 1 του παρόντος παραρτήματος διενεργείται δοκιμή σύμφωνα με τη διαδικασία που περιγράφεται στην παράγραφο 2.1 του παραρτήματος 4, αφού προηγουμένως έχει υποβληθεί τρεις φορές διαδοχικά στον κύκλο που περιγράφεται στην παράγραφο 2.2.2 του παραρτήματος 4. Ο προβολέας θεωρείται αποδεκτός εάν η τιμή Δr δεν υπερβαίνει 1,5 mrad.
 Εάν η τιμή αυτή είναι μεγαλύτερη από 1,5 mrad αλλά όχι από 2,0 mrad, διενεργείται δοκιμή στο δεύτερο προβολέα του δείγματος Α· ο μέσος όρος των απολύτων τιμών που μετρήθηκαν στα δύο δείγματα πρέπει να μην υπερβαίνει 1,5 mrad.
 Ωστόσο, εάν το δείγμα Α δεν πληροί την τιμή 1,5 mrad, οι δύο προβολείς του δείγματος Β υπόκεινται στην ίδια διαδικασία και η τιμή Δr για κάθε προβολέα πρέπει να μην υπερβαίνει 1,5 mrad.
 Διάγραμμα 1


text:
 13.9.2012
 EL
 Επίσημη Εφημερίδα της Ευρωπαϊκής Ένωσης
 L 248/7
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 77/2012
 της 30ής Απριλίου 2012
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα I της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 35/2012 της 30ής Μαρτίου 2012 (1).
 (2)
 Η απόφαση 2011/93/ΕΕ της Επιτροπής, της 10ης Φεβρουαρίου 2011, για την τροποποίηση της απόφασης 2009/821/ΕΚ όσον αφορά τους καταλόγους συνοριακών σταθμών ελέγχου και κτηνιατρικών μονάδων στο Traces (2), πρέπει να ενσωματωθεί στη συμφωνία.
 (3)
 Η εκτελεστική απόφαση 2011/215/ΕΕ της Επιτροπής, της 4ης Απριλίου 2011, για την εφαρμογή της οδηγίας 97/78/ΕΚ του Συμβουλίου όσον αφορά τη μεταφόρτωση στον συνοριακό σταθμό επιθεώρησης εισόδου παρτίδων προϊόντων που προορίζονται για εισαγωγή στην Ένωση ή για τρίτες χώρες (3), πρέπει να ενσωματωθεί στη συμφωνία.
 (4)
 Η εκτελεστική απόφαση 2011/394/ΕΕ της Επιτροπής, της 1ης Ιουλίου 2011, για την τροποποίηση της απόφασης 2009/821/ΕΚ όσον αφορά τον κατάλογο των συνοριακών σταθμών ελέγχου και των κτηνιατρικών μονάδων στο Traces (4), πρέπει να ενσωματωθεί στη συμφωνία.
 (5)
 Η εκτελεστική απόφαση 2011/215/ΕΕ καταργεί την απόφαση 2000/25/ΕΚ (5) της Επιτροπής, η οποία είχε ενσωματωθεί στη συμφωνία και πρέπει, συνεπώς, να καταργηθεί δυνάμει της συμφωνίας.
 (6)
 Η παρούσα απόφαση αφορά νομοθεσία σχετικά με κτηνιατρικά θέματα. Η εν λόγω νομοθεσία σχετικά με κτηνιατρικά θέματα δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας. Ως εκ τούτου, η παρούσα απόφαση δεν εφαρμόζεται στο Λιχτενστάιν,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο I του παραρτήματος I της συμφωνίας τροποποιείται ως εξής:
 1)
 Το κείμενο του σημείου 87 (απόφαση 2000/25/ΕΚ της Επιτροπής) του μέρους 1.2 διαγράφεται.
 2)
 Στο σημείο 39 (απόφαση 2009/821/ΕΚ της Επιτροπής) του μέρους 1.2 προστίθενται οι ακόλουθες περιπτώσεις:
 «—
 32011 D 0093: Απόφαση 2011/93/ΕΕ της Επιτροπής της 10ης Φεβρουαρίου 2011 (ΕΕ L 37 της 11.2.2011, σ. 25),
 —
 32011 D 0394: Εκτελεστική απόφαση 2011/394/ΕΕ της Επιτροπής της 1ης Ιουλίου 2011 (ΕΕ L 176 της 5.7.2011, σ. 45).».
 3)
 Μετά το σημείο 149 [κατ’ εξουσιοδότηση κανονισμός (ΕΕ) αριθ. 1152/2011 της Επιτροπής] του μέρους 1.2 προστίθεται το ακόλουθο σημείο:
 «150.
 32011 D 0215: Εκτελεστική απόφαση της Επιτροπής, της 4ης Απριλίου 2011, για την εφαρμογή της οδηγίας 97/78/ΕΚ του Συμβουλίου όσον αφορά τη μεταφόρτωση στον συνοριακό σταθμό επιθεώρησης εισόδου παρτίδων προϊόντων που προορίζονται για εισαγωγή στην Ένωση ή για τρίτες χώρες (ΕΕ L 90 της 6.4.2011, σ. 50).».
 Άρθρο 2
 Τα κείμενα της απόφασης 2011/93/ΕΕ, των εκτελεστικών αποφάσεων 2011/215/ΕΕ και 2011/394/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει


text:
την 1η Μαΐου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (6).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 30 Απριλίου 2012.
 Για τη Μεικτή Επιτροπή του ΕΟΧ
 Ο ασκών καθήκοντα Προέδρου
 Gianluca GRIPPA
 (1) ΕΕ L 207 της 2.8.2012, σ. 2.
 (2) ΕΕ L 37 της 11.2.2011, σ. 25.
 (3) ΕΕ L 90 της 6.4.2011, σ. 50.
 (4) ΕΕ L 176 της 5.7.2011, σ. 45.
 (5) ΕΕ L 9 της 13.1.2000, σ. 27.
 (6) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21994A1116(01)
 Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Ουγγαρίας σχετικά με την τροποποίηση των παραρτημάτων VIIIα, ΙΧβ και Xβ της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου
 Επίσημη Εφημερίδα αριθ. L 295 της 16/11/1994 σ. 0019 - 0022
 ΣΥΜΦΩΝΙΑ υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Ουγγαρίας σχετικά με την τροποποίηση των παραρτημάτων VIIIα, ΙΧβ και Xβ της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρουA. Επιστολή της Ευρωπαϊκής Κοινότητας Βρυξέλλες, 25 Οκτωβρίου 1994Κύριε,Μεταξύ της Ευρωπαϊκής Κοινότητας και της Δημοκρατίας της Ουγγαρίας, συμφωνήθηκε ότι τα παραρτήματα VIIIα, IXβ και Xβ τροποποιούνται ως ακολούθως:I. Όσον αφορά το παράρτημα VIIIα:1. Το εισαγωγικό εδάφιο του παραρτήματος VIIIα της ευρωπαϊκής συμφωνίας αντικαθίσταται από το ακόλουθο κείμενο:«Κατάλογος προϊόντων που ορίζονται στο άρθρο 20 παράγραφος 2Τα προϊόντα που παρατίθενται στο παρόν παράρτημα αποτελούν αντικείμενο μείωσης εισφοράς κατά 60 %.»2. Το κείμενο στη στήλη «περιγραφή εμπορευμάτων» που αντιστοιχεί στα προϊόντα των κωδικών ΣΟ 1602 49 15 και 1602 49 19 αντικαθίσταται από το ακόλουθο κείμενο:«άλλα παρασκευάσματα και κονσέρβες κρέατος κατοικιδίων χοιροειδών»3. Στην στήλη «κωδικοί ΣΟ» προστίθενται οι ακόλουθοι κωδικοί ΣΟ στον κατάλογο των προϊόντων που αντιστοιχούν στην περιγραφή «άλλα παρασκευάσματα και κονσέρβες κρέατος κατοικιδίων χοιροειδών»:ΣΟ 1602 41 10ΣΟ 1602 42 10ΣΟ 1602 49 11ΣΟ 1602 49 13ΣΟ 1602 49 30ΣΟ 1602 49 50.II. Όσον αφορά το παράρτημα IXβ:Στον πίνακα που παρατίθεται στο παράρτημα IXβ προστίθεται:>ΘΕΣΗ ΠΗΝΑΚΑ>III. Όσον αφορά το παράρτημα Xβ:4. Οι ακόλουθες ποικιλίες τυριού προστίθενται στη στήλη «περιγραφή εμπορευμάτων» που αντιστοιχεί στον κωδικό ΣΟ ex 0406 90 89:Bakony, Bacskai, Ban, Delicacy cheese «Moson», Delicacy cheese «Pelso», Goya, Ham-shaped cheese, Karavan, Lajta, Parenyica, Sed, Tihany.5. Το σκληρό σιτάρι και ο κωδικός ΣΟ 1001 10 00 προστίθενται αντίστοιχα στις στήλες «περιγραφή εμπορευμάτων» και «κωδικός ΣΟ» που αντιστοιχούν στην ποσόστωση για τον κωδικό ΣΟ 1001 90 09 «κοινό σιτάρι».6. Οι ποσοστώσεις για τα σφάγια πουλερικών, στήθια, πόδια, και κομμάτια χωρίς κόκαλα, τροποποιούνται ως εξής:>ΘΕΣΗ ΠΗΝΑΚΑ>Η παρούσα συμφωνία υπό μορφή ανταλλαγής επιστολών εγκρίνεται από τα συμβαλλόμενα μέρη σύμφωνα με τις οικείες διαδικασίες. Αρχίζει να ισχύει την 1η Ιουλίου 1994 ή, εάν τα μέρη δεν έχουν ολοκληρώσει τις αναγκαίες διαδικασίες μέχρι την ημερομηνία αυτή, την πρώτη ημέρα του μήνα που έπεται της ημερομηνίας κατά την οποία τα συμβαλλόμενα μέρη θα ανακοινώσουν την ολοκλήρωση των διαδικασιών αυτών.Θα σας παρακαλούσα να που επιβεβαιώσετε τη σύμφωνη γνώμη της Δημοκρατίας της Ουγγαρίας για τα προαναφερθέντα.Με εκτίμηση,Για την Ευρωπαϊκή ΚοινότηταΒ. Επιστολή της Δημοκρατίας της Ουγγαρίας Βρυξέλλες, 25 Οκτωβρίου 1994Κύριε,Έχω την τιμή να σας γνωρίσω τη λήψη της σημερινής επιστολής σας η οποία έχει ως εξής:«Μεταξύ της Ευρωπαϊκής Κοινότητας και της Δημοκρατίας της Ουγγαρίας, συμφωνήθηκε ότι τα παραρτήματα VIIIα, IXβ και Xβ τροποποιούνται ως ακολούθως:I. Όσον αφορά το παράρτημα VIIIα:1. Το εισαγωγικό εδάφιο του παραρτήματος VIIIα της ευρωπαϊκής συμφωνίας αντικαθίσταται από το ακόλουθο κείμενο:«Κατάλογος προϊόντων που ορίζονται στο άρθρο 20 παράγραφος 2Τα προϊόντα που παρατίθενται στο παρόν παράρτημα αποτελούν αντικείμενο


text: μείωσης εισφοράς κατά 60 %.»2. Το κείμενο στη στήλη «περιγραφή εμπορευμάτων» που αντιστοιχεί στα προϊόντα των κωδικών ΣΟ 1602 49 15 και 1602 49 19 αντικαθίσταται από το ακόλουθο κείμενο:«άλλα παρασκευάσματα και κονσέρβες κρέατος κατοικιδίων χοιροειδών»3. Στην στήλη «κωδικοί ΣΟ» προστίθενται οι ακόλουθοι κωδικοί ΣΟ στον κατάλογο των προϊόντων που αντιστοιχούν στην περιγραφή «άλλα παρασκευάσματα και κονσέρβες κρέατος κατοικιδίων χοιροειδών»:ΣΟ 1602 41 10ΣΟ 1602 42 10ΣΟ 1602 49 11ΣΟ 1602 49 13ΣΟ 1602 49 30ΣΟ 1602 49 50.II. Όσον αφορά το παράρτημα IXβ:Στον πίνακα που παρατίθεται στο παράρτημα IXβ προστίθεται:>ΘΕΣΗ ΠΗΝΑΚΑ>III. Όσον αφορά το παράρτημα Xβ:4. Οι ακόλουθες ποικιλίες τυριού προστίθενται στη στήλη «περιγραφή εμπορευμάτων» που αντιστοιχεί στον κωδικό ΣΟ ex 0406 90 89:Bakony, Bacskai, Ban, Delicacy cheese «Moson», Delicacy cheese «Pelso», Goya, Ham-shaped cheese, Karavan, Lajta, Parenyica, Sed, Tihany.5. Το σκληρό σιτάρι και ο κωδικός ΣΟ 1001 10 00 προστίθενται αντίστοιχα στις στήλες «περιγραφή εμπορευμάτων» και «κωδικός ΣΟ» που αντιστοιχούν στην ποσόστωση για τον κωδικό ΣΟ 1001 90 09 «κοινό σιτάρι».6. Οι ποσοστώσεις για τα σφάγια πουλερικών, στήθια, πόδια, και κομμάτια χωρίς κόκαλα, τροποποιούνται ως εξής:>ΘΕΣΗ ΠΗΝΑΚΑ>Η παρούσα συμφωνία υπό μορφή ανταλλαγής επιστολών εγκρίνεται από τα συμβαλλόμενα μέρη σύμφωνα με τις οικείες διαδικασίες. Αρχίζει να ισχύει την 1η Ιουλίου 1994 ή, εάν τα μέρη δεν έχουν ολοκληρώσει τις αναγκαίες διαδικασίες μέχρι την ημερομηνία αυτή, την πρώτη ημέρα του μήνα που έπεται της ημερομηνίας κατά την οποία τα συμβαλλόμενα μέρη θα ανακοινώσουν την ολοκλήρωση των διαδικασιών αυτών.Θα σας παρακαλούσα να που επιβεβαιώσετε τη σύμφωνη γνώμη της Δημοκρατίας της Ουγγαρίας για τα προαναφερθέντα.»Έχω την τιμή να σας επιβεβαιώσω τη σύμφωνη γνώμη της Δημοκρατίας της Ουγγαρίας για το περιεχόμενο της επιστολής αυτής.Με εκτίμηση,Για τη Δημοκρατία της Ουγγαρίας


text:
 EL
 Επίσημη Εφημερίδα της Ευρωπαϊκής Ένωσης
 C 202/290
 ΠΡΩΤΟΚΟΛΛΟ (αριθ. 19)
 ΣΧΕΤΙΚΑ ΜΕ ΤΟ ΚΕΚΤΗΜΕΝΟ ΤΟΥ ΣΕΝΓΚΕΝ ΤΟ ΟΠΟΙΟ ΕΧΕΙ ΕΝΣΩΜΑΤΩΘΕΙ ΣΤΟ ΠΛΑΙΣΙΟ ΤΗΣ ΕΥΡΩΠΑΪΚΗΣ ΕΝΩΣΗΣ
 ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,
 ΣΗΜΕΙΩΝΟΝΤΑΣ ότι οι Συμφωνίες του Σένγκεν για τη σταδιακή κατάργηση των ελέγχων στα κοινά σύνορα οι οποίες υπογράφηκαν από ορισμένα κράτη μέλη της Ευρωπαϊκής Ένωσης στο Σένγκεν στις 14 Ιουνίου 1985 και στις 19 Ιουνίου 1990, καθώς και οι σχετικές συμφωνίες και οι κανόνες που θεσπίστηκαν βάσει των συμφωνιών αυτών, έχουν ενσωματωθεί στο πλαίσιο της Ευρωπαϊκής Ένωσης με τη Συνθήκη του Άμστερνταμ της 2ας Οκτωβρίου 1997,
 ΕΠΙΘΥΜΩΝΤΑΣ να διατηρήσουν το κεκτημένο του Σένγκεν, όπως έχει αναπτυχθεί από την έναρξη ισχύος της Συνθήκης του Άμστερνταμ και να αναπτύξουν το εν λόγω κεκτημένο προκειμένου να συμβάλλουν στην υλοποίηση του στόχου της παροχής στους πολίτες της Ένωσης ενός χώρου ελευθερίας, δικαιοσύνης και ασφάλειας χωρίς εσωτερικά σύνορα,
 ΛΑΜΒΑΝΟΝΤΑΣ ΥΠΟΨΗ την ειδική θέση της Δανίας,
 ΛΑΜΒΑΝΟΝΤΑΣ ΥΠΟΨΗ το γεγονός ότι η Ιρλανδία και το Ηνωμένο Βασίλειο της Μεγάλης Βρετανίας και Βορείου Ιρλανδίας δεν συμμετέχουν σε όλες τις διατάξεις του κεκτημένου του Σένγκεν · ότι, ωστόσο, θα πρέπει να προβλεφθεί η δυνατότητα αυτών των κρατών μελών να αποδεχθούν, εν όλω ή εν μέρει, άλλες διατάξεις του κεκτημένου αυτού,
 ΑΝΑΓΝΩΡΙΖΟΝΤΑΣ ότι, ως εκ τούτου, είναι ανάγκη να γίνει προσφυγή στις διατάξεις των Συνθηκών όσον αφορά την ενισχυμένη συνεργασία μεταξύ ορισμένων κρατών μελών,
 ΛΑΜΒΑΝΟΝΤΑΣ ΥΠΟΨΗ ότι είναι αναγκαίο να διατηρηθεί ειδική σχέση με τη Δημοκρατία της Ισλανδίας και το Βασίλειο της Νορβηγίας, κράτη τα οποία αμφότερα, μαζί με τα σκανδιναβικά κράτη που είναι μέλη της Ευρωπαϊκής Ένωσης, δεσμεύονται από τις διατάξεις της Σκανδιναβικής Ένωσης Διαβατηρίων,
 ΣΥΜΦΩΝΗΣΑΝ επί των ακολούθων διατάξεων οι οποίες προσαρτώνται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης:
 Άρθρο 1
 Το Βασίλειο του Βελγίου, η Δημοκρατία της Βουλγαρίας, η Τσεχική Δημοκρατία, το Βασίλειο της Δανίας, η Ομοσπονδιακή Δημοκρατία της Γερμανίας, η Δημοκρατία της Εσθονίας, η Ελληνική Δημοκρατία, το Βασίλειο της Ισπανίας, η Γαλλική Δημοκρατία, η Ιταλική Δημοκρατία, η Κυπριακή Δημοκρατία, η Δημοκρατία της Λετονίας, η Δημοκρατία της Λιθουανίας, το Μεγάλο Δουκάτο του Λουξεμβούργου, η Δημοκρατία της Ουγγαρίας, η Δημοκρατία της Μάλτας το Βασίλειο των Κάτω Χωρών, η Δημοκρατία της Αυστρίας, η Δημοκρατία της Πολωνίας, η Πορτογαλική Δημοκρατία, η Ρουμανία, η Δημοκρατία της Σλοβενίας, η Σλοβακική Δημοκρατία, η Δημοκρατία της Φινλανδίας και το Βασίλειο της Σουηδίας, εξουσιοδοτούνται να εφαρμόσουν στενότερη συνεργασία μεταξύ τους, στους τομείς που διέπονται από τις οριζόμενες από το Συμβούλιο διατάξεις, οι οποίες συνιστούν το κεκτημένο του Σένγκεν (1). Η συνεργασία αυτή θα διεξάγεται εντός του θεσμικού και νομικού πλαισίου της Ευρωπαϊκής Ένωσης με σεβασμό των σχετικών διατάξεων των Συνθηκών.
 Άρθρο 2
 Το κεκτημένο του Σένγκεν, εφαρμόζεται στα κράτη μέλη του άρθρου 1, με την επιφύλαξη του άρθρου 3 της Πράξης Προσχώρησης της 16ης Απριλίου 2003 και του άρθρου 4 της Πράξης Προσχώρησης της 25ης Απριλίου 2005 (2). Το Συμβούλιο υποκαθιστά την Εκτελεστική Επιτροπή που θεσπίσθηκε δυνάμει των συμφωνιών του Σένγκεν.
 Άρθρο 3
 Η συμμετοχή της Δανίας στη θέσπιση των μέτρων που αναπτύσσουν περαιτέρω το


text:
κεκτημένο του Σένγκεν, καθώς και η εφαρμογή και υλοποίηση των μέτρων αυτών στη Δανία διέπονται από τις οικείες διατάξεις του Πρωτοκόλλου σχετικά με τη θέση της Δανίας.
 Άρθρο 4
 Η Ιρλανδία και το Ηνωμένο Βασίλειο της Μεγάλης Βρετανίας και Βορείου Ιρλανδίας, μπορούν, ανά πάσα στιγμή, να ζητήσουν να συμμετάσχουν σε μερικές ή όλες τις διατάξεις του κεκτημένου του Σένγκεν.
 Το Συμβούλιο αποφασίζει για το αίτημα αυτό με ομοφωνία των μελών του που αναφέρονται στο άρθρο 1 και του αντιπροσώπου της κυβερνήσεως του ενδιαφερόμενου κράτους.
 Άρθρο 5
 1. Προτάσεις και πρωτοβουλίες για την περαιτέρω ανάπτυξη του κεκτημένου του Σένγκεν υπόκεινται στις σχετικές διατάξεις των Συνθηκών.
 Εν προκειμένω, όταν η Ιρλανδία ή το Ηνωμένο Βασίλειο δεν έχει γνωστοποιήσει γραπτώς στο Συμβούλιο, εντός εύλογου χρονικού διαστήματος, ότι επιθυμεί να συμμετάσχει, η εξουσιοδότηση η οποία αναφέρεται στο άρθρο 329 της Συνθήκης για τη λειτουργία της Ευρωπαϊκής Ένωσης θεωρείται ότι έχει δοθεί στα κράτη μέλη που αναφέρονται στο άρθρο 1 και στην Ιρλανδία ή το Ηνωμένο Βασίλειο, εφόσον οιοδήποτε εκ των δύο κρατών μελών επιθυμεί να συμμετάσχει στους συγκεκριμένους τομείς συνεργασίας.
 2. Όταν η Ιρλανδία ή το Ηνωμένο Βασίλειο θεωρείται ότι έχει προβεί σε γνωστοποίηση, σύμφωνα με απόφαση δυνάμει του άρθρου 4, μπορεί, ωστόσο, να γνωστοποιήσει γραπτώς στο Συμβούλιο, εντός 3 μηνών, ότι δεν επιθυμεί να συμμετάσχει. Στην περίπτωση αυτή, η Ιρλανδία ή το Ηνωμένο Βασίλειο δεν συμμετέχει στη θέσπιση της εν λόγω πρότασης ή πρωτοβουλίας. Από τη στιγμή της τελευταίας γνωστοποίησης, η διαδικασία θέσπισης του μέτρου περαιτέρω ανάπτυξης του κεκτημένου του Σένγκεν αναστέλλεται έως τη λήξη της διαδικασίας της παραγράφου 3 ή 4 ή έως ότου αποσυρθεί η εν λόγω γνωστοποίηση σε οποιαδήποτε στιγμή της διαδικασίας.
 3. Για το κράτος μέλος το οποίο έχει προβεί στη γνωστοποίηση που προβλέπεται στην παράγραφο 2, οιαδήποτε απόφαση την οποία λαμβάνει το Συμβούλιο σύμφωνα με το άρθρο 4 παύει να εφαρμόζεται, από την ημερομηνία έναρξης ισχύος του προτεινόμενου μέτρου, στο βαθμό που κρίνεται αναγκαίος από το Συμβούλιο και υπό τους όρους που καθορίζονται σε απόφαση του Συμβουλίου, ειλημμένη με ειδική πλειοψηφία βάσει προτάσεως της Επιτροπής. Η εν λόγω απόφαση λαμβάνεται σύμφωνα με τα ακόλουθα κριτήρια: το Συμβούλιο επιδιώκει να διατηρήσει το μεγαλύτερο δυνατό βαθμό συμμετοχής του συγκεκριμένου κράτους μέλους, χωρίς να επηρεάζεται σημαντικά η πρακτική λειτουργία των διαφόρων μερών του κεκτημένου του Σένγκεν, διατηρώντας, παράλληλα, τη συνοχή τους. Η Επιτροπή υποβάλλει την πρότασή της, το συντομότερο δυνατό, μετά τη γνωστοποίηση της παραγράφου 2. Το Συμβούλιο, εφόσον απαιτείται μετά τη σύγκληση δύο διαδοχικών συνόδων, αποφασίζει εντός τεσσάρων μηνών από την πρόταση της Επιτροπής.
 4. Εάν, μετά την παρέλευση τεσσάρων μηνών, το Συμβούλιο δεν έχει εκδώσει την απόφασή του, ένα κράτος μέλος μπορεί, αμελλητί, να ζητήσει να παραπεμφθεί το ζήτημα στο Ευρωπαϊκό Συμβούλιο. Εν τοιαύτη περιπτώσει, το Ευρωπαϊκό Συμβούλιο λαμβάνει απόφαση με ειδική πλειοψηφία και βάσει προτάσεως της Επιτροπής, κατά την επόμενη σύνοδό του, σύμφωνα με τα κριτήρια και τη διαδικασία της παραγράφου 3.
 5. Εάν, έως τη λήξη της διαδικασίας της παραγράφου 3 ή 4, το Συμβούλιο ή ενδεχομένως, το Ευρωπαϊκό Συμβούλιο δεν έχει εκδώσει την απόφασή του, παύει


text:
η αναστολή της διαδικασίας θέσπισης του μέτρου περαιτέρω ανάπτυξης του κεκτημένου του Σένγκεν. Εφόσον το εν λόγω μέτρο θεσπισθεί μεταγενέστερα, οιαδήποτε απόφαση του Συμβουλίου βάσει του άρθρου 4 παύει να εφαρμόζεται, από την ημερομηνία έναρξης ισχύος του μέτρου, στο συγκεκριμένο κράτος μέλος, στο βαθμό και υπό τους όρους που καθορίζει η Επιτροπή, εκτός αν το κράτος μέλος έχει αποσύρει τη γνωστοποίηση της παραγράφου 2 πριν από τη θέσπιση του μέτρου. Η Επιτροπή αποφασίζει μέχρι την ημερομηνία θέσπισης του μέτρου. Κατά τη λήψη της απόφασής της, η Επιτροπή τηρεί τα κριτήρια της παραγράφου 3.
 Άρθρο 6
 Η Δημοκρατία της Ισλανδίας και το Βασίλειο της Νορβηγίας συνδέονται με την εφαρμογή του κεκτημένου του Σένγκεν και με την περαιτέρω ανάπτυξή του, Προς τον σκοπό αυτόν, συμφωνούνται οι ενδεδειγμένες διαδικασίες σε μία συμφωνία που θα συνάψει με αυτά τα κράτη το Συμβούλιο, αποφασίζοντας με ομοφωνία των μελών του που αναφέρονται στο άρθρο 1. Σε μια τέτοια συμφωνία, θα περιλαμβάνονται διατάξεις για τη συμβολή της Ισλανδίας και της Νορβηγίας στις τυχόν δημοσιονομικές συνέπειες που θα προκύψουν από την εφαρμογή του παρόντος Πρωτοκόλλου.
 Το Συμβούλιο, με ομοφωνία, θα συνάψει με την Ισλανδία και τη Νορβηγία χωριστή συμφωνία για τον καθορισμό των δικαιωμάτων και υποχρεώσεων μεταξύ της Ιρλανδίας και του Ηνωμένου Βασιλείου της Μεγάλης Βρετανίας και Βορείου Ιρλανδίας, αφενός, και της Ισλανδίας και της Νορβηγίας, αφετέρου, στους τομείς του κεκτημένου του Σένγκεν που ισχύουν για τα κράτη αυτά.
 Άρθρο 7
 Για τους σκοπούς των διαπραγματεύσεων για την προσχώρηση νέων κρατών μελών στην Ευρωπαϊκή Ένωση, το κεκτημένο του Σένγκεν και περαιτέρω μέτρα τα οποία λαμβάνονται από τα θεσμικά όργανα εντός του πεδίου ισχύος του θεωρούνται κεκτημένο που πρέπει να γίνει πλήρως αποδεκτό από όλα τα υποψήφια για προσχώρηση κράτη.
 (1) Σύμφωνα με την πράξη προσχώρησης της 9ης Δεκεμβρίου 2011, η Δημοκρατία της Κροατίας κατέστη εν συνεχεία μέλος της Ευρωπαικής 'Ενωσης.
 (2) Η διάταξη αυτή εφαρμόζεται επίσης με την επιφύλαξη του άρθρου 4 της πράξης προσχώρησης της 9ης Δεκεμβρίου 2011


text:
 EL
 Επίσημη Εφημερίδα της Ευρωπαϊκής Ένωσης
 C 202/274
 ΠΡΩΤΟΚΟΛΛΟ (αριθ. 9)
 ΣΧΕΤΙΚΑ ΜΕ ΤΗΝ ΑΠΟΦΑΣΗ ΤΟΥ ΣΥΜΒΟΥΛΙΟΥ ΟΣΟΝ ΑΦΟΡΑ ΤΗΝ ΕΦΑΡΜΟΓΗ ΤΟΥ ΑΡΘΡΟΥ 16, ΠΑΡΑΓΡΑΦΟΣ 4 ΤΗΣ ΣΥΝΘΗΚΗΣ ΓΙΑ ΤΗΝ ΕΥΡΩΠΑΪΚΗ ΕΝΩΣΗ ΚΑΙ ΤΟΥ ΑΡΘΡΟΥ 238, ΠΑΡΑΓΡΑΦΟΣ 2 ΤΗΣ ΣΥΝΘΗΚΗΣ ΓΙΑ ΤΗ ΛΕΙΤΟΥΡΓΙΑ ΤΗΣ ΕΥΡΩΠΑΪΚΗΣ ΕΝΩΣΗΣ ΜΕΤΑΞΥ ΤΗΣ 1ΗΣ ΝΟΕΜΒΡΙΟΥ 2014 ΚΑΙ ΤΗΣ 31ΗΣ ΜΑΡΤΙΟΥ 2017, ΑΦΕΝΟΣ, ΚΑΙ ΑΠΟ ΤΗΣ 1ΗΣ ΑΠΡΙΛΙΟΥ 2017, ΑΦΕΤΕΡΟΥ
 ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,
 Δεδομένης της θεμελιώδους σημασίας που είχε η συμφωνία σχετικά με την απόφαση του Συμβουλίου όσον αφορά την εφαρμογή του άρθρου 16, παράγραφος 4 της Συνθήκης για την Ευρωπαϊκή Ένωση και του άρθρου 238, παράγραφος 2 της Συνθήκης για τη λειτουργία της Ευρωπαϊκής Ένωσης μεταξύ της 1ης Νοεμβρίου 2014 και της 31ης Μαρτίου 2017, αφενός, και από 1ης Απριλίου 2017, αφετέρου, (εφεξής «η απόφαση»), κατά την έγκριση της Συνθήκης της Λισσαβώνας,
 ΣΥΜΦΩΝΗΣΑΝ επί των ακολούθων διατάξεων, οι οποίες προσαρτώνται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης:
 Άρθρο μόνο
 Προτού εξετασθεί από το Συμβούλιο οιοδήποτε σχέδιο με σκοπό είτε την τροποποίηση είτε την κατάργηση της απόφασης ή οιασδήποτε από τις διατάξεις της ή την έμμεση τροποποίηση του πεδίου εφαρμογής ή της έννοιάς της μέσω της τροποποίησης άλλης νομικής πράξης της Ένωσης, το Ευρωπαϊκό Συμβούλιο εξετάζει προκαταρκτικώς το εν λόγω σχέδιο, αποφασίζοντας με συναίνεση σύμφωνα με το άρθρο 15, παράγραφος 4 της Συνθήκης για την Ευρωπαϊκή Ένωση.


text:
 Avis juridique important
 |
 22003D0267
 2003/267/ΕΚ: Απόφαση αριθ. 3/2002, της 5ης Φεβρουαρίου 2003, της μεικτής επιτροπής που συστάθηκε βάσει της συμφωνίας αμοιβαίας αναγνώρισης μεταξύ της Ευρωπαϊκής Κοινότητας και της Ιαπωνίας, για τη δημοσίευση των καταλόγων των εγκεκριμένων εγκαταστάσεων στο πλαίσιο του τομεακού παραρτήματος για την ορθή εργαστηριακή πρακτική (ΟΕΠ) για τα χημικά προϊόντα και του τομεακού παραρτήματος για την ορθή παρασκευαστική πρακτική (ΟΠΠ) για τα φαρμακευτικά προϊόντα
 Επίσημη Εφημερίδα αριθ. L 098 της 16/04/2003 σ. 0017 - 0017
 Απόφαση αριθ. 3/2002της 5ης Φεβρουαρίου 2003της μεικτής επιτροπής που συστάθηκε βάσει της συμφωνίας αμοιβαίας αναγνώρισης μεταξύ της Ευρωπαϊκής Κοινότητας και της Ιαπωνίας, για τη δημοσίευση των καταλόγων των εγκεκριμένων εγκαταστάσεων στο πλαίσιο του τομεακού παραρτήματος για την ορθή εργαστηριακή πρακτική (ΟΕΠ) για τα χημικά προϊόντα και του τομεακού παραρτήματος για την ορθή παρασκευαστική πρακτική (ΟΠΠ) για τα φαρμακευτικά προϊόντα(2003/267/ΕΚ)Η ΜΕΙΚΤΗ ΕΠΙΤΡΟΠΗ,Έχοντας υπόψη τη συμφωνία αμοιβαίας αναγνώρισης μεταξύ της Ευρωπαϊκής Κοινότητας και της Ιαπωνίας, και ιδίως το άρθρο 8 παράγραφος 3 στοιχείο β),Εκτιμώντας τα ακόλουθα:Η μεικτή επιτροπή, εφόσον δεν έχει αποφασισθεί άλλως, είναι αρμόδια για τη δημοσίευση για κάθε τομέα χωριστά, των καταλόγων των εγκεκριμένων εγκαταστάσεων,Οι πληροφορίες που περιέχονται στους καταλόγους των εγκεκριμένων εγκαταστάσεων ενδιαφέρουν κυρίως τις αρχές των μερών που μπορούν να καταστήσουν τους καταλόγους διαθέσιμους στο κοινό,ΑΠΟΦΑΣΙΖΕΙ:1. Οι κατάλογοι των εγκεκριμένων εγκαταστάσεων στο πλαίσιο του τομεακού παραρτήματος για την ορθή εργαστηριακή πρακτική (ΟΕΠ) για τα χημικά προϊόντα και του τομεακού παραρτήματος για την ορθή παρασκευαστική πρακτική (ΟΠΠ) για τα φαρμακευτικά προϊόντα δεν δημοσιεύονται από τη μεικτή επιτροπή, και τούτο με την επιφύλαξη της αντίστοιχης νομοθεσίας των μερών σχετικά με την πρόσβαση του κοινού σε έγγραφα.2. Ένα μέρος δύναται, εφόσον απαιτείται από την εθνική νομοθεσία του, να δημοσιεύσει τους καταλόγους των εγκεκριμένων εγκαταστάσεων τους οποίους έθεσε στη διάθεση της μεικτής επιτροπής και του άλλου μέρους.3. Η παρούσα απόφαση, εις διπλούν, υπογράφεται από τους συνπροεδρεύοντες. Η παρούσα απόφαση αρχίζει να ισχύει από την ημερομηνία της τελευταίας εκ των υπογραφών αυτών.Υπεγράφη στο Τόκιο, την 5η Φεβρουαρίου 2003Εξ ονόματος της ΙαπωνίαςJun ShimmiΥπεγράφη στις Βρυξέλλες, την 20ή Δεκεμβρίου 2002Εξ ονόματος της Ευρωπαϊκής ΕπιτροπήςPhilippe Meyer


text:
 Avis juridique important
 |
 21998D1117(04)
 Απόφαση αριθ. 5/98 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου της 4ης Νοεμβρίου 1998 για την έγκριση των όρων και προϋποθέσεων συμμετοχής της Εσθονίας στο κοινοτικό πρόγραμμα στον τομέα των μικρομεσαίων επιχειρήσεων
 Επίσημη Εφημερίδα αριθ. L 307 της 17/11/1998 σ. 0027 - 0029
 ΑΠΟΦΑΣΗ αριθ. 5/98 ΤΟΥ ΣΥΜΒΟΥΛΙΟΥ ΣΥΝΔΕΣΗΣ μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου της 4ης Νοεμβρίου 1998 για την έγκριση των όρων και προϋποθέσεων συμμετοχής της Εσθονίας στο κοινοτικό πρόγραμμα στον τομέα των μικρομεσαίων επιχειρήσεων (98/645/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου (1), και ιδίως το άρθρο 108,Εκτιμώντας:ότι, σύμφωνα με το άρθρο 108 της ευρωπαϊκής συμφωνίας η Εσθονία μπορεί να συμμετέχει σε κοινοτικά προγράμματα πλαίσια, ειδικά προγράμματα, σχέδια και άλλες κοινοτικές δράσεις στους τομείς κυρίως στον τομέα των μικρομεσαίων επιχειρήσεων 7ότι, σύμφωνα με το ίδιο άρθρο 108 της ευρωπαϊκής συμφωνίας, οι όροι και προϋποθέσεις συμμετοχής της Εσθονίας στις δραστηριότητες που αναφέρονται στο άρθρο 1, αποφασίζονται από το Συμβούλιο Σύνδεσης,ΑΠΟΦΑΣΙΖΕΙ:Άρθρο 1 Η Εσθονία συμμετέχει στο τρίτο πολυετές πρόγραμμα για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997-2000), σύμφωνα με τους όρους και τις προϋποθέσεις των παραρτημάτων Ι και ΙΙ που αποτελούν αναπόσπαστο τμήμα της παρούσας απόφασης.Άρθρο 2 Η παρούσα απόφαση εφαρμόζεται για την περίοδο διάρκειας του προγράμματος.Άρθρο 3 Η παρούσα απόφαση αρχίζει να ισχύει την πρώτη ημέρα του μήνα που έπεται της έγκρισής της.Βρυξέλλες, 4 Νοεμβρίου 1998.Για το Συμβούλιο ΣύνδεσηςΟ ΠρόεδροςW. SCHάSSEL(1) ΕΕ L 68 της 9. 3. 1998, σ. 3.ΠΑΡΑΡΤΗΜΑ I ΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΤΗΣ ΕΣΘΟΝΙΑΣ ΣΤΟ ΤΡΙΤΟ ΠΟΛΥΕΤΕΣ ΠΡΟΓΡΑΜΜΑ ΓΙΑ ΤΙΣ ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ (ΜΜΕ) ΣΤΗΝ ΕΥΡΩΠΑΪΚΗ ΕΝΩΣΗ (1997-2000) 1. Η Εσθονία συμμετέχει σε όλες τις δραστηριότητες του τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997-2000) (εφεξής καλούμενο «πρόγραμμα»), με εξαίρεση τη διοργάνωση εκδηλώσεων ΙΒΕΧ, σύμφωνα, εκτός αν προβλέπεται άλλως στην παρούσα απόφαση, με τους στόχους, τα κριτήρια, τις διαδικασίες και τις προθεσμίες που ορίζονται στην απόφαση 97/15/ΕΚ του Συμβουλίου, της 9ης Δεκεμβρίου 1996, περί θεσπίσεως τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997-2000) (1), και ιδίως το άρθρο 7 παράγραφος 1.2. Οι όροι και οι προϋποθέσεις υποβολής, αξιολόγησης και επιλογής των αιτήσεων που αφορούν επιλέξιμα θεσμικά όργανα, οργανισμούς και ιδιώτες της Εσθονίας, είναι οι ίδιοι με τους όρους και τις προϋποθέσεις που ισχύουν για επιλέξιμα θεσμικά όργανα, οργανισμούς και ιδιώτες της Κοινότητας.3. Όπου κρίνεται σκόπιμο, για να διασφαλιστεί η κοινοτική διάσταση του προγράμματος, τα διεθνικά έργα και οι δραστηριότητες που προτείνει η Εσθονία, θα πρέπει να περιλαμβάνουν έναν ελάχιστο αριθμό εταίρων από τα κράτη μέλη της Κοινότητας. Αυτός ο ελάχιστος αριθμός αποφασίζεται στο πλαίσιο της υλοποίησης του προγράμματος, αφού ληφθούν υπόψη η φύση των διαφόρων δραστηριοτήτων, ο αριθμός των εταίρων ενός δεδομένου έργου και ο αριθμός των χωρών που συμμετέχουν στο πρόγραμμα.4. Η Εσθονία καταβάλλει ετήσια συνεισφορά στον γενικό προϋπολογισμό των Ευρωπαϊκών Κοινοτήτων ώστε


text: να καλυφθεί το κόστος που προκύπτει από τη συμμετοχή της στο πρόγραμμα (βλέπε παράρτημα ΙΙ). Η επιτροπή σύνδεσης έχει τη δυνατότητα να προσαρμόζει τη συνεισφορά αυτή, όταν το κρίνει σκόπιμο.5. Τα κράτη μέλη της Κοινότητας και η Εσθονία καταβάλλουν κάθε δυνατή προσπάθεια, εντός του πλαισίου των ισχυουσών διατάξεων, ώστε να διευκολύνουν την ελεύθερη διακίνηση και διαμονή όλων των προσώπων που είναι επιλέξιμα για το πρόγραμμα και που διακινούνται μεταξύ της Εσθονίας και των κρατών μελών της Κοινότητας με σκοπό τη συμμετοχή τους σε δραστηριότητες που καλύπτονται από την απόφαση.6. Με την επιφύλαξη των αρμοδιοτήτων της Επιτροπής και του Ελεγκτικού Συνεδρίου της Ευρωπαϊκής Κοινότητας, όσον αφορά την αξιολόγηση του προγράμματος σύμφωνα με την απόφαση περί θεσπίσεως τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (άρθρο 6), η συμμετοχή της Εσθονίας στο πρόγραμμα αξιολογείται συνεχώς από κοινού από την Εσθονία και την Επιτροπή των Ευρωπαϊκών Κοινοτήτων. Η Εσθονία υποβάλλει στην Επιτροπή τις αναγκαίες εκθέσεις και συμμετέχει σε άλλες δραστηριότητες που ορίζονται από την Κοινότητα για το σκοπό αυτό.7. Με την επιφύλαξη των διαδικασιών που αναφέρονται στο άρθρο 4 της απόφασης περί θεσπίσεως τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση, η Εσθονία προσκαλείται σε συνεδριάσεις συντονισμού για κάθε θέμα που αφορά την εφαρμογή της παρούσας απόφασης πριν από τις τακτικές συνεδριάσεις της επιτροπής προγράμματος. Η Επιτροπή ενημερώνει την Εσθονία σχετικά με τα αποτελέσματα των τακτικών αυτών συνεδριάσεων.8. Η γλώσσα που χρησιμοποιείται στη διαδικασία εφαρμογής, στις συμβάσεις, στις εκθέσεις που υποβάλλονται και σε άλλες διοικητικές πτυχές του προγράμματος, είναι μία από τις επίσημες γλώσσες της Κοινότητας.(1) ΕΕ L 6 της 10. 1. 1997, σ. 25.ΠΑΡΑΡΤΗΜΑ II ΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΕΣΘΟΝΙΑΣ ΣΤΟ ΤΡΙΤΟ ΠΟΛΥΕΤΕΣ ΠΡΟΓΡΑΜΜΑ ΓΙΑ ΤΙΣ ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ (ΜΜΕ) ΣΤΗΝ ΕΥΡΩΠΑΪΚΗ ΕΝΩΣΗ (1997-2000) 1. Η χρηματοδοτική συνεισφορά της Εσθονίας καλύπτει τα εξής:- χρηματοδοτική στήριξη του προγράμματος για τη συμμετοχή εσθονικών οντοτήτων σε δραστηριότητες που ορίζονται στο παράρτημα Ι.1,- πρόσθετες διοικητικές δαπάνες για τη διαχείριση του προγράμματος από την Επιτροπή, οι οποίες προκύπτουν από τη συμμετοχή της Εσθονίας.2. Για κάθε οικονομικό έτος, το συνολικό ποσό των επιχορηγήσεων ή άλλων χρηματοδοτικών ενισχύσεων που λαμβάνουν από το πρόγραμμα οι δικαιούχοι της Εσθονίας, δεν θα υπερβαίνει τη συνεισφορά που καταβάλλει η Εσθονία, αφού αφαιρεθούν οι πρόσθετες διοικητικές δαπάνες.Στην περίπτωση που η συνεισφορά της Εσθονίας στο γενικό προϋπολογισμό των Ευρωπαϊκών Κοινοτήτων, μετά από αφαίρεση του πρόσθετου διοικητικού κόστους, είναι μεγαλύτερη από το συνολικό ποσό των επιχορηγήσεων ή άλλων χρηματοδοτικών ενισχύσεων που λαμβάνουν οι εσθονοί δικαιούχοι από το πρόγραμμα, η Επιτροπή μεταφέρει το υπόλοιπο στο επόμενο οικονομικό έτος, και το αφαιρεί από τη συνεισφορά του επόμενου έτους. Αν εξακολουθήσει να υπάρχει υπόλοιπο μετά την ολοκλήρωση του προγράμματος, το αντίστοιχο ποσό θα επιστραφεί στην Εσθονία.3. Η ετήσια συνεισφορά της Εσθονίας θα είναι 368 294 Ecu από το 1998. Από το ποσό αυτό, 24 094 Ecu θα καλύψουν τις πρόσθετες διοικητικές δαπάνες διαχείρισης του προγράμματος από την Επιτροπή, οι οποίες προκύπτουν από τη συμμετοχή της Εσθονίας.4. Θα ισχύουν οι δημοσιονομικοί κανονισμοί που εφαρμόζονται στο γενικό προϋπολογισμό των Ευρωπαϊκών Κοινοτήτων, κυρίως όσον αφορά τη διαχείριση της


text: συνεισφοράς της Εσθονίας.Με την έναρξη ισχύος της παρούσας απόφασης και στις αρχές κάθε επόμενου έτους, η Επιτροπή απευθύνει στην Εσθονία πρόσκληση για την καταβολή συνεισφοράς αντίστοιχης με τη συμμετοχή της στο κόστος, σύμφωνα με την απόφαση.Η συνεισφορά αυτή εκφράζεται σε Ecu και καταβάλλεται σε τραπεζικό λογαριασμό της Επιτροπής σε Ecu.Η Εσθονία καταβάλλει τη συνεισφορά της στο ετήσιο κόστος, στα πλαίσια της παρούσας απόφασης, σύμφωνα με την πρόσκληση καταβολής της συνεισφοράς το αργότερο τρεις μήνες από την αποστολή της πρόσκλησης. Οποιαδήποτε καθυστέρηση της πληρωμής της συνεισφοράς, συνεπάγεται την καταβολή τόκου από την Εσθονία επί του οφειλόμενου ποσού, από την ημερομηνία λήξης της προθεσμίας. Το επιτόκιο αντιστοιχεί στο επιτόκιο που εφαρμόζει το Ευρωπαϊκό Ταμείο Νομισματικής Συνεργασίας, για τον μήνα λήξης της προθεσμίας, για τις πράξεις του σε Ecu, προσαυξημένο κατά 1,5 %.5. Η Εσθονία καταβάλλει τις πρόσθετες διοικητικές δαπάνες που αναφέρονται στην παράγραφο 3, από τον κρατικό της προϋπολογισμό.6. Από το εναπομένον κόστος συμμετοχής της στο πρόγραμμα, η Εσθονία καταβάλει 288 200 Ecu από τον κρατικό της προϋπολογισμό.Με την επιφύλαξη των τακτικών διαδικασιών προγραμματισμού του Phare, το εναπομένον ποσό των 56 000 Ecu, θα καταβληθεί από το ετήσιο κονδύλι Phare της Εσθονίας.


text:
 Σημαντική ανακοίνωση νομικού περιεχομένου
 |
 22005A0803(01)
 Συμφωνια μεταξύ της Ευρωπαϊκής Ένωσης και της Δημοκρατίας της Χιλής σχετικά με τη συμμετοχή της Δημοκρατίας της Χιλής στην επιχείρηση στρατιωτικής διαχείρισης κρίσεων της Ευρωπαϊκής Ενωσης στη Βοσνία-Ερζεγοβίνη (Επιχείρηση Althea) - Δηλώσεις
 Επίσημη Εφημερίδα αριθ. L 202 της 03/08/2005 σ. 0040 - 0043
 Συμφωνιαμεταξύ της Ευρωπαϊκής Ένωσης και της Δημοκρατίας της Χιλής σχετικά με τη συμμετοχή της Δημοκρατίας της Χιλής στην επιχείρηση στρατιωτικής διαχείρισης κρίσεων της Ευρωπαϊκής Ενωσης στη Βοσνία-Ερζεγοβίνη (Επιχείρηση Althea)Η ΕΥΡΩΠΑΪΚΗ ΕΝΩΣΗ (ΕΕ),αφενός καιΗ ΔΗΜΟΚΡΑΤΙΑ ΤΗΣ ΧΙΛΗΣαφετέρου,καλούμενες εφεξής τα "μέρη",ΛΑΜΒΑΝΟΝΤΑΣ ΥΠΟΨΗ:- την έγκριση της απόφασης 1575(2004) του Συμβουλίου Ασφαλείας των Ηνωμένων Εθνών της 22ας Νοεμβρίου 2004 για την ίδρυση της EUFOR,- τη θέσπιση από το Συμβούλιο της Ευρωπαϊκής Ένωσης της κοινής δράσης 2004/570/ΚΕΠΠΑ της 12ης Ιουλίου 2004, για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη [1],- την πρόσκληση προς τη Δημοκρατία της Χιλής να συμμετάσχει στην επιχείρηση της οποίας ηγείται η Ευρωπαϊκή Ένωση,- την επιτυχή ολοκλήρωση της διαδικασίας συγκρότησης δυνάμεων και τη σύσταση του διοικητή επιχειρήσεων της Ευρωπαϊκής Ένωσης και της στρατιωτικής επιτροπής της Ευρωπαϊκής Ένωσης να συμφωνηθεί η συμμετοχή δυνάμεων της Δημοκρατίας της Χιλής στην επιχείρηση της οποίας ηγείται η Ευρωπαϊκή Ένωση,- την απόφαση ΒiH/1/2004 [2] της Επιτροπής Πολιτικής και Ασφάλειας, της 21ης Σεπτεμβρίου 2004, όσον αφορά την αποδοχή της συνεισφοράς της Δημοκρατίας της Χιλής στη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη,- την απόφαση ΒiH /3/2004 της Επιτροπής Πολιτικής και Ασφάλειας, της 29ης Σεπτεμβρίου 2004, σχετικά με τη σύσταση της επιτροπής συνεισφερόντων για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη [3],ΣΥΜΦΩΝΗΣΑΝ ΤΑ ΕΞΗΣ:Άρθρο 1Συμμετοχή στην επιχείρηση1. Η Δημοκρατία της Χιλής συμμετέχει στην κοινή δράση 2004/570/ΚΕΠΠΑ, της 12ης Ιουλίου 2004, για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη καθώς και σε οποιαδήποτε κοινή δράση ή απόφαση με την οποία το Συμβούλιο της Ευρωπαϊκής Ένωσης αποφασίζει την παράταση της επιχείρησης στρατιωτικής διαχείρισης κρίσεων της Ευρωπαϊκής Ένωσης, σύμφωνα με τις διατάξεις της παρούσας συμφωνίας και τυχόν απαιτούμενες εκτελεστικές ρυθμίσεις.2. Η συνεισφορά της Δημοκρατίας της Χιλής στην επιχείρηση στρατιωτικής διαχείρισης κρίσεων της Ευρωπαϊκής Ένωσης, ισχύει υπό την επιφύλαξη της αυτονομίας λήψης αποφάσεων της Ευρωπαϊκής Ένωσης.3. Η Δημοκρατία της Χιλής εξασφαλίζει ότι οι δυνάμεις και το προσωπικό της που συμμετέχουν στην επιχείρηση στρατιωτικής διαχείρισης κρίσεων της Ευρωπαϊκής Ένωσης εκτελούν την αποστολή τους σύμφωνα με:- την κοινή δράση 2004/570/ΚΕΠΠΑ και τις πιθανές μεταγενέστερες τροποποιήσεις της,- το σχέδιο επιχειρήσεων,- τα μέτρα εφαρμογής.4. Οι δυνάμεις και το προσωπικό που αποσπώνται από τη Δημοκρατία της Χιλής στην επιχείρηση εκτελούν τα καθήκοντά τους και συμπεριφέρονται με αποκλειστικό γνώμονα το συμφέρον της επιχείρησης στρατιωτικής διαχείρισης κρίσεων της Ευρωπαϊκής Ένωσης, με την επιφύλαξη του άρθρου 4 παράγραφος 1.5. Η Δημοκρατία της Χιλής ενημερώνει εγκαίρως τον διοικητή επιχειρήσεων της Ευρωπαϊκής Ένωσης, για κάθε μεταβολή της συμμετοχής της στην επιχείρηση.Άρθρο 2Καθεστώς των δυνάμεων1. Το καθεστώς των δυνάμεων και του προσωπικού τα οποία συνεισφέρει η Δημοκρατία της Χιλής στην επιχείρηση στρατιωτικής διαχείρισης κρίσεων της Ευρωπαϊκής Ένωσης διέπεται από τις διατάξεις της παραγράφου 12 της απόφασης 1575 (2004) του Συμβουλίου Ασφαλείας των Ηνωμένων Εθνών της 22ας Νοεμβρίου 2004.2. Το καθεστώς των δυνάμεων


text: και του προσωπικού που τοποθετούνται σε αρχηγεία ή μονάδες διοικήσεως ευρισκόμενες εκτός της Βοσνίας-Ερζεγοβίνης διέπεται από διακανονισμούς συμφωνούμενους μεταξύ των οικείων αρχηγείων ή μονάδων διοικήσεως και της Δημοκρατίας της Χιλής.3. Με την επιφύλαξη των διατάξεων για το καθεστώς των δυνάμεων που μνημονεύονται στην παράγραφο 1, η Δημοκρατία της Χιλής ασκεί τη δικαιοδοσία της επί των δυνάμεων και του προσωπικού της που συμμετέχουν στην επιχείρηση στρατιωτικής διαχείρισης κρίσεων της Ευρωπαϊκής Ένωσης.4. Εμπίπτει στην αρμοδιότητα της Δημοκρατίας της Χιλής να αντικρούει τυχόν αξιώσεις που συνδέονται με τη συμμετοχή στην επιχείρηση στρατιωτικής διαχείρισης κρίσεων της Ευρωπαϊκής Ένωσης και οι οποίες εγείρονται από τις δυνάμεις και το προσωπικό της ή τις αφορούν. Εμπίπτει στην αρμοδιότητα της Δημοκρατίας της Χιλής να κινεί οποιαδήποτε διαδικασία, ιδίως ποινική ή πειθαρχική δίωξη, κατά μέλους των δυνάμεων και του προσωπικού της, σύμφωνα με τις νομοθετικές και κανονιστικές της διατάξεις.5. Η Δημοκρατία της Χιλής αναλαμβάνει να προβεί σε δήλωση σχετικά με την παραίτηση από αξιώσεις έναντι οποιουδήποτε κράτους συμμετέχει στην επιχείρηση στρατιωτικής διαχείρισης κρίσεων της Ευρωπαϊκής Ένωσης, η δε δήλωση αυτή πραγματοποιείται κατά την υπογραφή της παρούσας συμφωνίας.6. Η Ευρωπαϊκή Ένωση αναλαμβάνει να εξασφαλίσει ότι τα κράτη μέλη θα προβούν σε δήλωση σχετικά με την παραίτηση από αξιώσεις, όσον αφορά τη συμμετοχή της Δημοκρατίας της Χιλής στην επιχείρηση στρατιωτικής διαχείρισης κρίσεων της Ευρωπαϊκής Ένωσης, η δε δήλωση αυτή πραγματοποιείται κατά την υπογραφή της παρούσας συμφωνίας.Άρθρο 3Διαβαθμισμένες πληροφορίες1. Η Δημοκρατία της Χιλής λαμβάνει τα κατάλληλα μέτρα προκειμένου να διασφαλίζεται ότι οι διαβαθμισμένες πληροφορίες της Ευρωπαϊκής Ένωσης προστατεύονται σύμφωνα με τους κανονισμούς ασφαλείας του Συμβουλίου της Ευρωπαϊκής Ένωσης που περιέχονται στην απόφαση 2001/264/ΕΚ του Συμβουλίου, της 19ης Μαρτίου 2001 [4], και σύμφωνα με τις περαιτέρω οδηγίες που εκδίδονται από τις αρμόδιες αρχές, στις οποίες περιλαμβάνεται ο διοικητής επιχειρήσεων της Ευρωπαϊκής Ένωσης.2. Εάν η Ευρωπαϊκή Ένωση και η Δημοκρατία της Χιλής συνάψουν συμφωνία σχετικά με τις διαδικασίες ασφαλείας για την ανταλλαγή διαβαθμισμένων πληροφοριών, οι διατάξεις της συμφωνίας αυτής εφαρμόζονται στα πλαίσια της επιχείρησης στρατιωτικής διαχείρισης κρίσεων της Ευρωπαϊκής Ένωσης.Άρθρο 4Δομή διοίκησης1. Το σύνολο των δυνάμεων και του προσωπικού που συμμετέχουν στην επιχείρηση στρατιωτικής διαχείρισης κρίσεων της ΕΕ τελούν πλήρως υπό τη διοίκηση των εθνικών τους αρχών.2. Οι εθνικές αρχές μεταβιβάζουν την επιχειρησιακή και τακτική διοίκηση και/ή έλεγχο των δυνάμεων και του προσωπικού τους στον διοικητή επιχειρήσεων της Ευρωπαϊκής Ένωσης. Ο διοικητής επιχειρήσεων της Ευρωπαϊκής Ένωσης έχει το δικαίωμα μεταβίβασης των εξουσιών του.3. Η Δημοκρατία της Χιλής έχει τα ίδια δικαιώματα και υποχρεώσεις, όσον αφορά την τρέχουσα διαχείριση της επιχείρησης, με τα συμμετέχοντα κράτη μέλη της ΕΕ.4. Ο διοικητής επιχειρήσεων της Ευρωπαϊκής Ένωσης μπορεί, ανά πάσα στιγμή, κατόπιν διαβουλεύσεων με τη Δημοκρατία της Χιλής, να ζητήσει να αποσυρθεί η συνεισφορά της Δημοκρατίας της Χιλής.5. Η Δημοκρατία της Χιλής διορίζει έναν ανώτερο στρατιωτικό αντιπρόσωπο (ΑΣΑ) για να εκπροσωπεί το εθνικό του σώμα στην επιχείρηση στρατιωτικής διαχείρισης κρίσεων της Ευρωπαϊκής Ένωσης. Ο ΑΣΑ διαβουλεύεται με τον διοικητή επιχειρήσεων της Ευρωπαϊκής Ένωσης επί όλων των θεμάτων που επηρεάζουν την επιχείρηση και είναι υπεύθυνος για την καθημερινή πειθαρχία του σώματος.Άρθρο 5Χρηματοδοτικές πτυχές1. Η Δημοκρατία της Χιλής αναλαμβάνει όλα


text: τα έξοδα που συνεπάγεται η συμμετοχή της στην επιχείρηση, εκτός αν αυτά καλύπτονται από την κοινή χρηματοδότηση, όπως προβλέπουν οι νομικές πράξεις που μνημονεύονται στο άρθρο 1 παράγραφος 1 της παρούσας συμφωνίας, καθώς και η απόφαση 2004/197/ΚΕΠΠΑ του Συμβουλίου, της 23ης Φεβρουαρίου 2004, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας [5].2. Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το κράτος ή τα κράτη όπου διεξάγεται η επιχείρηση, η Δημοκρατία της Χιλής, αν αποδειχθεί η ευθύνη της, καταβάλλει αποζημίωση, υπό τους όρους που προβλέπονται από τις διατάξεις του καθεστώτος των δυνάμεων του άρθρου 2 παράγραφος 1 της παρούσας συμφωνίας.Άρθρο 6Ρυθμίσεις για την εφαρμογή της συμφωνίαςΟ Γενικός Γραμματέας του Συμβουλίου της Ευρωπαϊκής Ένωσης/Ύπατος Εκπρόσωπος για την Κοινή Εξωτερική Πολιτική και Πολιτική Ασφαλείας και οι αρμόδιες αρχές της Δημοκρατίας της Χιλής συνάπτουν κάθε αναγκαία τεχνική ή διοικητική συμφωνία για την εφαρμογή της παρούσας συμφωνίας.Άρθρο 7ΑθέτησηΣε περίπτωση που ένα μέρος δεν ανταποκρίνεται στις υποχρεώσεις του, όπως ορίζονται από τα προηγούμενα άρθρα, το άλλο μέρος έχει το δικαίωμα να καταγγείλει την παρούσα συμφωνία με προειδοποίηση ενός μηνός.Άρθρο 8Ρύθμιση διαφορώνΔιαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται δια της διπλωματικής οδού μεταξύ των μερών.Άρθρο 9Έναρξη ισχύος1. Η παρούσα συμφωνία αρχίζει να ισχύει την πρώτη ημέρα του πρώτου μήνα από την ημερομηνία κατά την οποία τα μέρη γνωστοποίησαν μεταξύ τους την ολοκλήρωση των εσωτερικών διαδικασιών που είναι αναγκαίες για τον σκοπό αυτό.2. Η παρούσα συμφωνία παραμένει σε ισχύ καθ’ όσον διαρκεί η συνεισφορά της Δημοκρατίας της Χιλής στην επιχείρηση.Έγινε στις Βρυξέλλες, στις 25 Ιουλίου 2005 στην αγγλική γλώσσα σε τέσσερα αντίτυπα.Για την Ευρωπαϊκή ΈνωσηΓια τη Δημοκρατία της Χιλής[1] ΕΕ L 252 της 28.7.2004, σ. 10.[2] ΕΕ L 324 της 27.10.2004, σ. 20.[3] ΕΕ L 325 της 28.10.2004, σ. 64· απόφαση όπως τροποποιήθηκε από την απόφαση BiH/5/2004 (EE L 357 της 2.12.2004, σ. 39).[4] ΕΕ L 101 της 11.4.2001, σ. 1· απόφαση όπως τροποποιήθηκε τελευταία από την απόφαση 2004/194/ΕΚ (ΕΕ L 63 της 28.2.2004, σ. 48).[5] ΕΕ L 63 της 28.2.2004, σ. 68.--------------------------------------------------


text:
 Avis juridique important
 |
 42001A1121(01)
 Πρωτόκολλο στη σύμβαση για την αμοιβαία δικαστική συνδρομή επί ποινικών υποθέσεων μεταξύ των κρατών μελών της Ευρωπαϊκής Ένωσης, καταρτιζόμενο από το Συμβούλιο σύμφωνα με το άρθρο 34 της συνθήκης για την Ευρωπαϊκή Ένωση
 Επίσημη Εφημερίδα αριθ. 326 της 21/11/2001 σ. 0002 - 0008
 ΠΑΡΑΡΤΗΜΑΠΡΩΤΟΚΟΛΛΟστη σύμβαση για την αμοιβαία δικαστική συνδρομή επί ποινικών υποθέσεων μεταξύ των κρατών μελών της Ευρωπαϊκής Ένωσης, καταρτιζόμενο από το Συμβούλιο σύμφωνα με το άρθρο 34 της συνθήκης για την Ευρωπαϊκή ΈνωσηΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ του παρόντος πρωτοκόλλου, κράτη μέλη της Ευρωπαϊκής Ένωσης,ΑΝΑΦΕΡΟΜΕΝΑ στην πράξη του Συμβουλίου της 16ης Οκτωβρίου 2001 για την κατάρτιση του πρωτοκόλλου στη σύμβαση για την αμοιβαία δικαστική συνδρομή επί ποινικών υποθέσεων μεταξύ των κρατών μελών της Ευρωπαϊκής Ένωσης,ΛΑΜΒΑΝΟΝΤΑΣ ΥΠΟΨΗ τα συμπεράσματα που εγκρίθηκαν κατά το Ευρωπαϊκό Συμβούλιο του Τάμπερε, στις 15 και 16 Οκτωβρίου 1999, και την ανάγκη να τεθούν αμέσως σε εφαρμογή προκειμένου να επιτευχθεί ένας χώρος ελευθερίας, ασφάλειας και δικαιοσύνης,ΕΧΟΝΤΑΣ ΥΠΟΨΗ τις συστάσεις των εμπειρογνωμόνων με την ευκαιρία των εκθέσεων αμοιβαίας αξιολόγησης, που πραγματοποιήθηκαν βάσει της κοινής δράσης 97/827/ΔΕΥ του Συμβουλίου, της 5ης Δεκεμβρίου 1997, για τη δημιουργία μηχανισμού αξιολόγησης της εφαρμογής και της υλοποίησης, σε εθνικό επίπεδο, των διεθνών υποχρεώσεων που έχουν αναληφθεί στον τομέα της καταπολέμησης του οργανωμένου εγκλήματος(1),ΠΕΠΕΙΣΜΕΝΑ για την ανάγκη να προβλεφθούν πρόσθετα μέτρα στον τομέα της αμοιβαίας δικαστικής συνδρομής επί ποινικών υποθέσεων με σκοπό την καταπολέμηση του εγκλήματος, περιλαμβανομένου κυρίως του οργανωμένου εγκλήματος, της νομιμοποίησης προσόδων από παράνομες δραστηριότητες και του οικονομικού εγκλήματος,ΣΥΜΦΩΝΗΣΑΝ ΣΧΕΤΙΚΑ ΜΕ ΤΙΣ ΑΚΟΛΟΥΘΕΣ ΔΙΑΤΑΞΕΙΣ, οι οποίες προσαρτώνται και αποτελούν αναπόσπαστο μέρος της σύμβασης για την αμοιβαία δικαστική συνδρομή επί ποινικών υποθέσεων, μεταξύ των κρατών μελών της Ευρωπαϊκής Ένωσης, της 29ης Μαΐου 2000(2), εφεξής καλουμένη "σύμβαση αμοιβαίας δικαστικής συνδρομής του 2000".Άρθρο 1Αίτηση για την παροχή πληροφοριών σχετικά με τραπεζικούς λογαριασμούς1. Κάθε κράτος μέλος λαμβάνει, υπό τους όρους που καθορίζει το παρόν άρθρο, τα απαραίτητα μέτρα για να προσδιορίζει, απαντώντας σε αίτηση άλλου κράτους μέλους, κατά πόσον φυσικό ή νομικό πρόσωπο ως προς το οποίο διεξάγεται ποινική έρευνα κατέχει ή ελέγχει έναν ή περισσότερους λογαριασμούς πάσης φύσεως σε οποιαδήποτε τράπεζα που ευρίσκεται στο έδαφός του και, εάν συμβαίνει πράγματι αυτό, να παρέχει όλες τις λεπτομέρειες των λογαριασμών αυτών.Στις πληροφορίες περιλαμβάνονται επίσης, εφόσον τούτο ζητηθεί και κατά το μέτρο που τα σχετικά στοιχεία μπορούν να παρασχεθούν εντός ευλόγου χρονικού διαστήματος, οι λογαριασμοί για τους οποίους το διωκόμενο πρόσωπο έχει πληρεξουσιότητα.2. Η προβλεπόμενη στο παρόν άρθρο υποχρέωση ισχύει μόνο στο μέτρο που η τράπεζα, στην οποία τηρείται ο λογαριασμός, έχει τις πληροφορίες αυτές.3. Η προβλεπόμενη στο παρόν άρθρο υποχρέωση ισχύει μόνον εφόσον η έρευνα αφορά:- αδίκημα που τιμωρείται με στερητική της ελευθερίας ποινή ή περιοριστικό της ελευθερίας μέτρο ασφαλείας μέγιστης διάρκειας τουλάχιστον τεσσάρων ετών στο αιτούν κράτος και τουλάχιστον δύο ετών στο προς ό η αίτηση κράτος, ή- αδίκημα που αναφέρεται στο άρθρο 2 της σύμβασης του 1995 για την ίδρυση Ευρωπαϊκής Αστυνομικής Υπηρεσίας (σύμβασης Europol) ή στο παράρτημα της σύμβασης, όπως έχει τροποποιηθεί, ή- στο βαθμό που ενδεχομένως δεν καλύπτεται από τη σύμβαση Europol, αδίκημα που αναφέρεται στη


text: σύμβαση του 1995 σχετικά με την προστασία των οικονομικών συμφερόντων των Ευρωπαϊκών Κοινοτήτων καθώς και στο πρωτόκολλο του 1996 ή στο δεύτερο πρωτόκολλο του 1997 της σύμβασης αυτής.4. Η αιτούσα αρχή στην αίτησή της:- δηλώνει γιατί θεωρεί ότι οι αιτούμενες πληροφορίες είναι πιθανόν να έχουν ουσιαστική σημασία για τους σκοπούς της έρευνας περί του αδικήματος,- δηλώνει για ποιο λόγο πιθανολογεί ότι οι λογαριασμοί τηρούνται σε τράπεζες του προς ό η αίτηση κράτους μέλους και, στο βαθμό που διαθέτει σχετικές πληροφορίες, ποιες ενδέχεται να είναι οι τράπεζες αυτές,- περιλαμβάνει κάθε διαθέσιμη πληροφορία η οποία ενδέχεται να διευκολύνει την εκτέλεση της αιτήσεως.5. Τα κράτη μέλη δύνανται να εξαρτήσουν την εκτέλεση της κατά το παρόν άρθρο αιτήσεως από τους αυτούς όρους που εφαρμόζουν επί αιτήσεων έρευνας και κατάσχεσης.6. Το Συμβούλιο μπορεί να αποφασίσει, σύμφωνα με το άρθρο 34 παράγραφος 2 στοιχείο γ) της συνθήκης για την Ευρωπαϊκή Ένωση, να επεκτείνει το πεδίο εφαρμογής της παραγράφου 3.Άρθρο 2Αιτήσεις για την παροχή πληροφοριών επί τραπεζικών συναλλαγών1. Κατόπιν αιτήσεως του αιτούντος κράτους, το προς ό η αίτηση κράτος παρέχει τα επί μέρους στοιχεία συγκεκριμένων τραπεζικών λογαριασμών και πράξεων που έχουν πραγματοποιηθεί κατά τη διάρκεια ορισμένης περιόδου σχετικά με ένα ή περισσότερους λογαριασμούς που προσδιορίζονται στην αίτηση, συμπεριλαμβανομένων των επί μέρους στοιχείων οιουδήποτε λογαριασμού από τον οποίο ή προς τον οποίο έχει γίνει έμβασμα.2. Η υποχρέωση που προβλέπεται στο παρόν άρθρο εφαρμόζεται μόνο κατά το μέτρο που η τράπεζα στην οποία τηρείται ο λογαριασμός διαθέτει τις πληροφορίες.3. Το αιτούν κράτος μέλος δηλώνει στην αίτησή του γιατί θεωρεί τις αιτούμενες πληροφορίες σημαντικές για τους σκοπούς της έρευνας περί του αδικήματος.4. Τα κράτη μέλη δύνανται να εξαρτήσουν την εκτέλεσή της κατά το παρόν άρθρο αιτήσεως από τους αυτούς όρους που εφαρμόζουν επί αιτήσεων έρευνας και κατάσχεσης.Άρθρο 3Αιτήσεις παρακολούθησης τραπεζικών συναλλαγών1. Κάθε κράτος μέλος αναλαμβάνει να διασφαλίσει ότι, κατόπιν αιτήσεως άλλου κράτους μέλους, θα είναι σε θέση να παρακολουθεί, κατά τη διάρκεια ορισμένης περιόδου, τις τραπεζικές πράξεις που πραγματοποιούνται σχετικά με ένα ή περισσότερους λογαριασμούς που προσδιορίζονται στην αίτηση και να κοινοποιεί τα σχετικά αποτελέσματα στο αιτούν κράτος μέλος.2. Το αιτούν κράτος μέλος δηλώνει στην αίτησή του γιατί θεωρεί τις αιτούμενες πληροφορίες σημαντικές για το σκοπό της έρευνας περί του αδικήματος.3. Η απόφαση περί παρακολούθησης λαμβάνεται σε κάθε μεμονωμένη περίπτωση από τις αρμόδιες αρχές του προς ό η αίτηση κράτους μέλους, λαμβανομένης δεόντως υπόψη της εθνικής νομοθεσίας του εν λόγω κράτους μέλους.4. Οι πρακτικές λεπτομέρειες της παρακολούθησης συμφωνούνται μεταξύ των αρμόδιων αρχών του αιτούντος και του προς ό η αίτηση κράτους μέλους.Άρθρο 4ΑπόρρητοΚάθε κράτος μέλος λαμβάνει τα αναγκαία μέτρα προκειμένου να διασφαλίσει ότι οι τράπεζες δεν αποκαλύπτουν στον ενδιαφερόμενο πελάτη τους ή σε άλλα τρίτα πρόσωπα ότι έχουν διαβιβασθεί πληροφορίες στο αιτούν κράτος σύμφωνα με τα άρθρα 1, 2 ή 3 ή ότι διεξάγεται έρευνα.Άρθρο 5Υποχρέωση ενημέρωσηςΕάν η αρμόδια αρχή του προς ό η αίτηση κράτους μέλους, κατά την εκτέλεση αίτησης αμοιβαίας δικαστικής συνδρομής, θεωρήσει ότι απαιτείται η διεξαγωγή ερευνών οι οποίες δεν προβλέπονταν αρχικά ή που δεν μπόρεσαν να προσδιορισθούν όταν υποβλήθηκε η αίτηση, ενημερώνει αμελλητί περί αυτού την


text: αιτούσα αρχή προκειμένου αυτή να είναι σε θέση να προβεί σε περαιτέρω ενέργειες.Άρθρο 6Συμπληρωματικές αιτήσεις αμοιβαίας δικαστικής συνδρομής1. Όταν η αρμόδια αρχή του αιτούντος κράτους μέλους υποβάλλει αίτηση αμοιβαίας δικαστικής συνδρομής, η οποία είναι συμπληρωματική προηγούμενης αιτήσεως, δεν απαιτείται να παράσχει πληροφορίες οι οποίες είχαν ήδη παρασχεθεί κατά την αρχική αίτηση. Η συμπληρωματική αίτηση περιέχει τις πληροφορίες που απαιτούνται για την εξακρίβωση της αρχικής αίτησης.2. Εάν, σύμφωνα με τις ισχύουσες διατάξεις, η αρμόδια αρχή που υπέβαλε την αίτηση αμοιβαίας δικαστικής συνδρομής συμμετέχει στην εκτέλεση της αίτησης στο προς ό η αίτηση κράτος μέλος, δύναται, υπό την επιφύλαξη του άρθρου 6 παράγραφος 3 της σύμβασης αμοιβαίας δικαστικής συνδρομής του 2000, να υποβάλει συμπληρωματική αίτηση απευθείας στην αρμόδια αρχή του προς ο η αίτηση κράτους μέλους κατά το χρόνο που βρίσκεται σε αυτό το κράτος.Άρθρο 7Τραπεζικό απόρρητοΤα κράτη μέλη δεν επικαλούνται το τραπεζικό απόρρητο ως λόγο μη συνεργασίας όσον αφορά αίτηση αμοιβαίας συνδρομής άλλου κράτους μέλους.Άρθρο 8Φορολογικά αδικήματα1. Η αίτηση αμοιβαίας συνδρομής δεν είναι δυνατόν να απορριφθεί για μόνο το λόγο ότι αφορά αδίκημα το οποίο το προς ό η αίτηση κράτος μέλος θεωρεί ως φορολογικό αδίκημα.2. Εάν ένα κράτος μέλος εξήρτησε την εκτέλεση αίτησης για έρευνα και κατάσχεση από τον όρο ότι το αδίκημα για το οποίο κατετέθη η αίτηση τιμωρείται και σύμφωνα με την νομοθεσία του, ο όρος αυτός λογίζεται ότι έχει πληρωθεί, όσον αφορά τα αδικήματα που αναφέρονται στην παράγραφο 1, εάν το αδίκημα αντιστοιχεί, σύμφωνα με την νομοθεσία του, σε αδίκημα της αυτής φύσεως.Η αίτηση δεν απορρίπτεται εκ μόνου του λόγου ότι η νομοθεσία του προς ό η αίτηση κράτους μέλους δεν επιβάλλει της αυτής φύσης φορολογική επιβάρυνση ή τέλος ή δεν προβλέπει την αυτή ρύθμιση περί φορολογικής επιβάρυνσης, τέλους, δασμών ή συναλλάγματος που προβλέπει η νομοθεσία του αιτούντος κράτους μέλους.3. Το άρθρο 50 της σύμβασης εφαρμογής της συμφωνίας Σένγκεν καταργείται.Άρθρο 9Πολιτικά αδικήματα1. Για τους σκοπούς της αμοιβαίας δικαστικής συνδρομής μεταξύ των κρατών μελών, το προς ό η αίτηση κράτος μέλος δεν μπορεί να χαρακτηρίσει κανένα αδίκημα ως πολιτικό αδίκημα, ως αδίκημα συνδεόμενο προς πολιτικό αδίκημα ή ως αδίκημα εμφορούμενο από πολιτικά κίνητρα.2. Κατά την προβλεπόμενη στο άρθρο 13 παράγραφος 2 κοινοποίηση, κάθε κράτος μέλος δύναται να δηλώσει ότι θα εφαρμόσει την παράγραφο 1 του παρόντος άρθρου μόνον όσον αφορά:α) τα αδικήματα, τα προβλεπόμενα στα άρθρα 1 και 2 της ευρωπαϊκής σύμβασης για την καταστολή της τρομοκρατίας, της 27ης Ιανουαρίου 1977·καιβ) τα αδικήματα της σύστασης συμμορίας ή της εγκληματικής οργάνωσης -τα οποία αντιστοιχούν στην συμπεριφορά που περιγράφεται στο άρθρο 3 παράγραφος 4 της σύμβασης της 27ης Σεπτεμβρίου 1996, σχετικά με την έκδοση, μεταξύ των κρατών μελών της Ευρωπαϊκής Ένωσης- για την διάπραξη ενός ή περισσοτέρων αδικημάτων, που προβλέπονται στα άρθρα 1 και 2 της ευρωπαϊκής σύμβασης για την καταστολή της τρομοκρατίας.3. Οι επιφυλάξεις που διατυπώθηκαν δυνάμει του άρθρου 13 της ευρωπαϊκής σύμβασης για την καταστολή της τρομοκρατίας δεν εφαρμόζονται στην αμοιβαία δικαστική συνδρομή μεταξύ των κρατών μελών.Άρθρο 10Διαβίβαση στο Συμβούλιο των αποφάσεων απόρριψης και παραπομπή στην Eurojust1. Εάν αίτηση απορριφθεί δυνάμει:- του άρθρου 2 στοιχείο β) της ευρωπαϊκής


text: σύμβασης αμοιβαίας δικαστικής συνδρομής ή του άρθρου 22 παράγραφος 2 στοιχείο β) της συνθήκης Μπενελούξ, ή- του άρθρου 51 της σύμβασης εφαρμογής της συμφωνίας Σένγκεν ή του άρθρου 5 της ευρωπαϊκής σύμβασης αμοιβαίας δικαστικής συνδρομής, ή- του άρθρου 1 παράγραφος 5 ή του άρθρου 2 παράγραφος 4 του παρόντος πρωτοκόλλου,και το αιτούν κράτος μέλος εμμείνει στην αίτησή του, χωρίς να μπορεί να βρεθεί λύση, η αιτιολογημένη απόφαση απόρριψης της αιτήσεως διαβιβάζεται προς ενημέρωση στο Συμβούλιο από το προς ό η αίτηση κράτος μέλος, για ενδεχόμενη εκτίμηση της λειτουργίας του μηχανισμού δικαστικής συνεργασίας μεταξύ των κρατών μελών.2. Οι αρμόδιες αρχές του αιτούντος κράτους μέλους, μπορούν να αναφέρουν στην Eurojust, μόλις αυτή δημιουργηθεί, τα ανακύπτοντα προβλήματα κατά την εκτέλεση αιτήσεων που αφορούν τις διατάξεις που προβλέπονται στην παράγραφο 1, προκειμένου να ευρεθεί, ενδεχομένως, πρακτική λύση, σύμφωνα με τις διατάξεις που ορίζονται στην πράξη για την ίδρυση της Eurojust.Άρθρο 11ΕπιφυλάξειςΔεν επιτρέπονται επιφυλάξεις στο πλαίσιο του παρόντος πρωτοκόλλου εκτός από εκείνες που προβλέπονται ρητά στο άρθρο 9 παράγραφος 2.Άρθρο 12Εδαφική εφαρμογήΤο παρόν πρωτόκολλο θα εφαρμοσθεί στο Γιβραλτάρ όταν η σύμβαση για την αμοιβαία δικαστική συνδρομή του 2000 εφαρμοσθεί στο Γιβραλτάρ, σύμφωνα με το άρθρο 26 της εν λόγω σύμβασης.Άρθρο 13Έναρξη ισχύος1. Το παρόν πρωτόκολλο υπόκειται στην έγκριση των κρατών μελών σύμφωνα με τους αντίστοιχους συνταγματικούς τους κανόνες.2. Τα κράτη μέλη κοινοποιούν στο Γενικό Γραμματέα του Συμβουλίου της Ευρωπαϊκής Ένωσης την ολοκλήρωση των συνταγματικών διαδικασιών έγκρισης του παρόντος πρωτοκόλλου.3. Το παρόν πρωτόκολλο αρχίζει να ισχύει στα οκτώ ενδιαφερόμενα κράτη μέλη ενενήντα ημέρες μετά την αναφερόμενη στην παράγραφο 2 κοινοποίηση από κράτος που είναι μέλος της Ευρωπαϊκής Ένωσης κατά την ημερομηνία έκδοσης από το Συμβούλιο της πράξης για την κατάρτιση του παρόντος πρωτοκόλλου και το οποίο εξεπλήρωσε όγδοο τη διατύπωση αυτή. Ωστόσο, εάν η σύμβαση αμοιβαίας δικαστικής συνδρομής του 2000 δεν έχει τεθεί σε ισχύ κατ' αυτήν την ημερομηνία, το παρόν πρωτόκολλο αρχίζει να ισχύει την ημερομηνία έναρξης ισχύος της σύμβασης αμοιβαίας δικαστικής συνδρομής του 2000.4. Οποιαδήποτε κοινοποίηση η οποία διενεργείται από κράτος μέλος μετά την έναρξη ισχύος του παρόντος πρωτοκόλλου, δυνάμει της παραγράφου 3, έχει ως αποτέλεσμα ότι, ενενήντα ημέρες μετά την κοινοποίηση αυτή, το παρόν πρωτόκολλο αρχίζει να ισχύει μεταξύ αυτού του κράτους μέλους και των κρατών μελών, για τα οποία έχει ήδη αρχίσει να ισχύει.5. Πριν από την έναρξη ισχύος του παρόντος πρωτοκόλλου, σύμφωνα με την παράγραφο 3, κάθε κράτος μέλος δύναται, όταν προβαίνει στην αναφερόμενη στην παράγραφο 2 κοινοποίηση ή οποτεδήποτε άλλοτε μετά την κοινοποίηση αυτή, να δηλώσει ότι το παρόν πρωτόκολλο εφαρμόζεται στις σχέσεις του με τα κράτη μέλη που προέβησαν στην ίδια δήλωση. Οι δηλώσεις αυτές αρχίζουν να παράγουν αποτελέσματα ενενήντα μέρες μετά την ημερομηνία κατάθεσής τους.6. Παρά τις παραγράφους 3 έως 5, η έναρξη ισχύος ή η εφαρμογή του παρόντος πρωτοκόλλου δεν παράγει αποτελέσματα στις σχέσεις μεταξύ δύο κρατών μελών πριν από την έναρξη ισχύος ή την εφαρμογή της σύμβασης αμοιβαίας δικαστικής συνδρομής του 2000 μεταξύ των εν λόγω κρατών μελών.7. Το παρόν πρωτόκολλο εφαρμόζεται στις διαδικασίες αμοιβαίας δικαστικής συνδρομής που αρχίζουν μετά την ημερομηνία έναρξης της ισχύος του,


text: ή εφαρμογής του, σύμφωνα με την παράγραφο 5, μεταξύ των ενδιαφερομένων κρατών μελών.Άρθρο 14Προσχωρούντα κράτη μέλη1. Το παρόν πρωτόκολλο είναι ανοιχτό προς προσχώρηση σε κάθε κράτος που γίνεται μέλος της Ευρωπαϊκής Ένωσης και προσχωρεί στη σύμβαση αμοιβαίας δικαστικής συνδρομής του 2000.2. Το κείμενο του παρόντος πρωτοκόλλου, που καταρτίζεται από το Συμβούλιο της Ευρωπαϊκής Ένωσης στη γλώσσα του κράτους που προσχωρεί, είναι αυθεντικό.3. Τα έγγραφα προσχωρήσεως κατατίθενται στο θεματοφύλακα.4. Το παρόν πρωτόκολλο αρχίζει να ισχύει, για κάθε κράτος που προσχωρεί, ενενήντα μέρες μετά την κατάθεση του εγγράφου προσχώρησής του ή κατά την ημερομηνία έναρξης ισχύος του παρόντος πρωτοκόλλου, εφόσον δεν έχει ήδη τεθεί σε ισχύ κατά την παρέλευση της εν λόγω προθεσμίας των ενενήντα ημερών.5. Αν το παρόν πρωτόκολλο δεν έχει αρχίσει ακόμα να ισχύει κατά την κατάθεση του εγγράφου προσχώρησης των προσχωρούντων κρατών μελών, σ' αυτά τα κράτη μέλη εφαρμόζεται το άρθρο 13 παράγραφος 5.6. Παρά τις παραγράφους 4 και 5, η έναρξη ισχύος ή η εφαρμογή του παρόντος πρωτοκόλλου ως προς το κράτος που προσχωρεί δεν παράγει αποτελέσματα πριν από την έναρξη ισχύος ή την εφαρμογή της σύμβασης αμοιβαίας δικαστικής συνδρομής του 2000 ως προς το συγκεκριμένο κράτος.Άρθρο 15Θέση της Ισλανδίας και της ΝορβηγίαςΟι διατάξεις του άρθρου 8 συνιστούν μέτρα που τροποποιούν ή βασίζονται στις διατάξεις του παραρτήματος Α της συμφωνίας που έχει συναφθεί από το Συμβούλιο της Ευρωπαϊκής Ένωσης με την Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών με την υλοποίηση, την εφαρμογή και την ανάπτυξη του κεκτημένου Σένγκεν(3) (εφεξής καλούμενη "συμφωνία σύνδεσης").Άρθρο 16Έναρξη ισχύος για την Ισλανδία και τη Νορβηγία1. Υπό την επιφύλαξη του άρθρου 8 της συμφωνίας σύνδεσης, η διάταξη που προβλέπεται στο άρθρο 15 του παρόντος πρωτοκόλλου αρχίζει να ισχύει για την Ισλανδία και τη Νορβηγία, ως προς τις αμοιβαίες σχέσεις τους με κάθε κράτος μέλος για το οποίο το παρόν πρωτόκολλο έχει ήδη αρχίσει να ισχύει σύμφωνα με το άρθρο 13 παράγραφοι 3 ή 4, ενενήντα ημέρες μετά την παραλαβή από το Συμβούλιο και την Επιτροπή των πληροφοριών σύμφωνα με το άρθρο 8 παράγραφος 2 της συμφωνίας σύνδεσης για την εκπλήρωση των συνταγματικών τους απαιτήσεων.2. Η έναρξη ισχύος του παρόντος πρωτοκόλλου για ένα κράτος μέλος μετά την ημερομηνία έναρξης ισχύος της διάταξης που προβλέπεται στο άρθρο 15 για την Ισλανδία και τη Νορβηγία, καθιστά αυτή τη διάταξη επίσης εφαρμοστέα στις αμοιβαίες σχέσεις αυτού του κράτους με την Ισλανδία και τη Νορβηγία.3. Σε κάθε περίπτωση, η προβλεπόμενη στο άρθρο 15 διάταξη δεν δεσμεύει την Ισλανδία και τη Νορβηγία πριν από την ημερομηνία έναρξης ισχύος των διατάξεων που προβλέπονται στο άρθρο 2 παράγραφος 1 της σύμβασης αμοιβαίας δικαστικής συνδρομής του 2000 ως προς τα συγκεκριμένα δύο κράτη.4. Υπό την επιφύλαξη των παραγράφων 1, 2 και 3, η προβλεπόμενη στο άρθρο 15 διάταξη αρχίζει να ισχύει για την Ισλανδία και τη Νορβηγία το αργότερο την ημερομηνία έναρξης ισχύος του παρόντος πρωτοκόλλου για το δέκατο πέμπτο κράτος, το οποίο είναι μέλος της Ευρωπαϊκής Ένωσης κατά την στιγμή της εκ μέρους του Συμβουλίου έκδοσης της πράξης για την κατάρτιση του παρόντος


text: πρωτοκόλλου.Άρθρο 17ΘεματοφύλακαςΘεματοφύλακας του παρόντος πρωτοκόλλου είναι ο Γενικός Γραμματέας του Συμβουλίου της Ευρωπαϊκής Ένωσης.Ο θεματοφύλακας δημοσιεύει στην Επίσημη Εφημερίδα των Ευρωπαϊκών Κοινοτήτων πληροφορίες για την πρόοδο των εγκρίσεων και των προσχωρήσεων καθώς και τις δηλώσεις και οποιαδήποτε άλλη κοινοποίηση άπτεται του παρόντος πρωτοκόλλου.ΣΕ ΠΙΣΤΩΣΗ ΤΩΝ ΑΝΩΤΕΡΩ οι υπογράφοντες πληρεξούσιοι έθεσαν την υπογραφή τους κάτω από το παρόν πρωτόκολλο.Έγινε στo Λουξεμβούργο, στις 16 Οκτωβρίου 2001, σε ένα μόνο αντίτυπο στην αγγλική, γαλλική, γερμανική, δανική, ελληνική, ιρλανδική, ισπανική, ιταλική, ολλανδική, πορτογαλική, σουηδική και φινλανδική γλώσσα, και όλα τα κείμενα είναι εξίσου αυθεντικά· το εν λόγω αντίτυπο κατατίθεται στο αρχείο της Γενικής Γραμματείας του Συμβουλίου της Ευρωπαϊκής Ένωσης. Ο Γενικός Γραμματέας διαβιβάζει επικυρωμένο αντίγραφο σε κάθε κράτος μέλος.Pour le gouvernement du Royaume de Belgique/Voor de Regering van het Koninkrijk België/Für die Regierung des Königreichs Belgien>PIC FILE= "C_2001326EL.000601.TIF">For regeringen for Kongeriget Danmark>PIC FILE= "C_2001326EL.000602.TIF">Für die Regierung der Bundesrepublik Deutschland>PIC FILE= "C_2001326EL.000603.TIF">Για την κυβέρνηση της Ελληνικής Δημοκρατίας>PIC FILE= "C_2001326EL.000604.TIF">Por el Gobierno del Reino de España>PIC FILE= "C_2001326EL.000605.TIF">Pour le gouvernement de la République française>PIC FILE= "C_2001326EL.000701.TIF">Thar ceann Rialtas na hÉireann/For the Government of Ireland>PIC FILE= "C_2001326EL.000702.TIF">Per il governo della Repubblica italiana>PIC FILE= "C_2001326EL.000703.TIF">Pour le gouvernement du Grand-Duché de Luxembourg>PIC FILE= "C_2001326EL.000704.TIF">Voor de Regering van het Koninkrijk der Nederlanden>PIC FILE= "C_2001326EL.000705.TIF">Für die Regierung der Republik Österreich>PIC FILE= "C_2001326EL.000801.TIF">Pelo Governo da República Portuguesa>PIC FILE= "C_2001326EL.000802.TIF">Suomen hallituksen puolesta/På finska regeringens vägnar>PIC FILE= "C_2001326EL.000803.TIF">På svenska regeringens vägnar>PIC FILE= "C_2001326EL.000804.TIF">For the Government of the United Kingdom of Great Britain and Northern Ireland>PIC FILE= "C_2001326EL.000805.TIF">(1) ΕΕ L 344 της 15.12.1997, σ. 7.(2) ΕΕ C 197 της 12.7.2000, σ. 3.(3) ΕΕ L 176 της 10.7.1999, σ. 36.